text:
30 aprile 2008
29 aprile 2008
Il Diari di Tosoni
Ve ca la cuviertine dal Diari dedicade a la Onoterapie.
Par discjamâ il pdf fracait achì.
Par discjamâ il pdf fracait achì.
28 aprile 2008
La Balconete. Un slambri di critiche teatrâl
di Elio Varutti
Di Nadâl, une cene plurilengâl
Tal Gnûf Teatri "Giovanni da Udine" di Udin ai 10 di Avrîl dal 2008, opare di Paolo Patui
Chest spetacul lu àn za viodût a Sant Denêl, Dartigne, Pontebe, Sant Vît dal Tiliment, Çarvignan, Cormons e Udin. Fat dal Centri Servizis e Spetacui Teatri stabil di inovazion dal Friûl Vignesie Julie "La lungje cene di Nadâl" e sta dentri chest pinsîr dal autôr: "Mi soi doprât sul teme de lenghe furlane tal teatri". Al à dit cussì Paolo Patui su chest test produsût intal an passât, fevelant cul regjist Gigi Dall’Aglio. Patui al à voltât e adatât in marilenghe "The Long Christmas Dinner", opare dal dramaturc american Thornton Wilder. La comedie, dal 1931, e veve vût une gruesse fortune intai teatris americans.
Il lavôr di Patui al è sul Nûfcent in Friûl, lant daûr ae vite di une famee di un paisut dongje Cividât. Lui di robis di teatri si intint. Nassût tal 1957, Patui si è laureât in Letaris modernis a Triest, cuntune tesi di Storie dal teatri, dute pontade su la figure dal autôr cjargnel Luigi Candoni, publicade tal 1987. Al à tacât a cjapâ premi di teatri tal 1979. Daspò al à lavorât pe Biennâl di Vignesie e pe RAI cun Elio Bartolini, par rivâ tal 2000 a scrivi "Bigatis: storie di donne friulane in filanda".
Cussì e je saltade fûr la idee di cheste "Lungje cene di Nadâl", un spetacul pulît, che al dure pôc di plui di une ore e mieçe. Il lavôr al è stât metût adun dal Centri Servizis e Spetacui Teatri Stabil di Inovazion dal Friûl Vignesie Julie. La sene e tache cu la famee che si tire dongje pe cene di Nadâl tal 1918. Lis lenghis feveladis tal palc a son il furlan, il sloven des Valadis dal Nadison (dome cualchi peraule, cualchi mût di dî), il talian e il dialet venit dai udinês. Il contest al è chel plurilengâl e plen di morbin. Come che al è scrit intai ats dal Consei de Europe dal 2000, la tindince plurilengâl e met l’acent su la integrazion di plui ocasions. Za il lengaç di cheste cjase al è un miscliç di sloven, di furlan e di talian. Daspò i atôrs a àn di meti ordin in chestis esperiencis linguistichis in maniere oblicue, prontant une competence comunicative cul public. Al sarès di fâlu viodi a scuele, tant che al è biel e impuartant pe storie.
Barbe Romeu (un madressût Fabiano Fantini) che al è stât emigrant in Americhe, al fevele furlan, cun cualchi peraule par inglês, come che e capite di sintî intai Fogolârs furlans de Americhe, dal Canadà o de Australie. La sô e je une figure ancestrâl. Si pues cjatale in ogni famee.
Dopo de cene ae fin de Vuere Grande, si passe al taramot dal 1928 e ancje par chel dal 1976, cence dismenteâsi dal fassisim, de vuere partigjane, cu la copadice di Purçus. Daspò e ven il timp de Ricostruzion, cul "Piano Marshall" e i soldâts americans che e puartavin lis "ciunghis". A son jenfri dal at unic ancje lis lotis pe autonomie furlane, pe universitât dal Friûl, ma ancje i sassinaments dai carabinîrs di Petean e dal maressiâl des prisons Santoro, copât dai teroriscj a Udin tal 1978.
Dut al è ben struturât. E i batimans a vegnin fûr a sene vierte, oltri che ae fin dal spetacul. A vegnin ben ancje lis imagjinis registradis di Cjaurêt, dal Orcolat e des cenis za fatis di cheste famee che e si clame Scarbolo, che a passin tal mûr de cjase. Po dopo la regjie e je chê dal mestri Gigi Dall’Aglio, un om di culture di Parme, che al à lavorât vie pe Italie e ancje tal forest, par inglês, par francês. Al è za stât regjist di "Bigatis" e al à fat spetacui in finlandês, in lenghe arabe classiche e par "parsi", fevelât tal Iran.
La schirie di atôrs (un plui brâf di chel altri) che a lavorin tal palc e cjape dentri Maria Ariis, Andrea Collavino, Sandra Cosatto, Stefania Del Bianco, Fabiano Fantini, Guido Feruglio, Rita Maffei, Riccardo Maranzana, Roberto Sferzi e Adriana Vasques, che e sune ancje il piano dal vîf, su composizions fatis a pueste dal mestri Davide Pitis.
Ancje lis vistiduris e lis senis a àn la lôr impuartance tal spetacul e a son opare di Emanuela Dall’Aglio. I zûcs des lûs a son di Alberto Bevilacqua e dute la produzion e je stade metude adun cul jutori dal Ent Regjonâl Teatrâl, de Fondazion Crup e des Provinciis di Udin e di Pordenon.
Pensait che il regjist Gigi Dall’Aglio (un dai plui brâf che o vin in Italie) al è sigûr di dî che Patui al è il plui brâf autôr di teatri di cumò, no dome culì te Patrie, ma di dut il Bielpaîs. Alore Bepi Agostinis, chel che al cjapave sù firmis pal Teatri Stabil dal Friûl, intun dibatit public fat dal Erdisu, te sale de Universitât di Viâl Ongjarie a Udin ai 19 di Març dal 2008, al à dit che i vin bielzà il dramaturc pal teatri stabil dal Friûl. Angela Felice, professore e storiche dal teatri furlan, invezit e à dit di jessi di une impinion contrarie. No si pues meti un oblic di fâ doi o trê spetacui par an, parcè che il teatri nol va ben fat cussì. Cheste e je la sô conclusion. Intant Patui al scrîf.
Di Nadâl, une cene plurilengâl
Tal Gnûf Teatri "Giovanni da Udine" di Udin ai 10 di Avrîl dal 2008, opare di Paolo Patui
Chest spetacul lu àn za viodût a Sant Denêl, Dartigne, Pontebe, Sant Vît dal Tiliment, Çarvignan, Cormons e Udin. Fat dal Centri Servizis e Spetacui Teatri stabil di inovazion dal Friûl Vignesie Julie "La lungje cene di Nadâl" e sta dentri chest pinsîr dal autôr: "Mi soi doprât sul teme de lenghe furlane tal teatri". Al à dit cussì Paolo Patui su chest test produsût intal an passât, fevelant cul regjist Gigi Dall’Aglio. Patui al à voltât e adatât in marilenghe "The Long Christmas Dinner", opare dal dramaturc american Thornton Wilder. La comedie, dal 1931, e veve vût une gruesse fortune intai teatris americans.
Il lavôr di Patui al è sul Nûfcent in Friûl, lant daûr ae vite di une famee di un paisut dongje Cividât. Lui di robis di teatri si intint. Nassût tal 1957, Patui si è laureât in Letaris modernis a Triest, cuntune tesi di Storie dal teatri, dute pontade su la figure dal autôr cjargnel Luigi Candoni, publicade tal 1987. Al à tacât a cjapâ premi di teatri tal 1979. Daspò al à lavorât pe Biennâl di Vignesie e pe RAI cun Elio Bartolini, par rivâ tal 2000 a scrivi "Bigatis: storie di donne friulane in filanda".
Cussì e je saltade fûr la idee di cheste "Lungje cene di Nadâl", un spetacul pulît, che al dure pôc di plui di une ore e mieçe. Il lavôr al è stât metût adun dal Centri Servizis e Spetacui Teatri Stabil di Inovazion dal Friûl Vignesie Julie. La sene e tache cu la famee che si tire dongje pe cene di Nadâl tal 1918. Lis lenghis feveladis tal palc a son il furlan, il sloven des Valadis dal Nadison (dome cualchi peraule, cualchi mût di dî), il talian e il dialet venit dai udinês. Il contest al è chel plurilengâl e plen di morbin. Come che al è scrit intai ats dal Consei de Europe dal 2000, la tindince plurilengâl e met l’acent su la integrazion di plui ocasions. Za il lengaç di cheste cjase al è un miscliç di sloven, di furlan e di talian. Daspò i atôrs a àn di meti ordin in chestis esperiencis linguistichis in maniere oblicue, prontant une competence comunicative cul public. Al sarès di fâlu viodi a scuele, tant che al è biel e impuartant pe storie.
Barbe Romeu (un madressût Fabiano Fantini) che al è stât emigrant in Americhe, al fevele furlan, cun cualchi peraule par inglês, come che e capite di sintî intai Fogolârs furlans de Americhe, dal Canadà o de Australie. La sô e je une figure ancestrâl. Si pues cjatale in ogni famee.
Dopo de cene ae fin de Vuere Grande, si passe al taramot dal 1928 e ancje par chel dal 1976, cence dismenteâsi dal fassisim, de vuere partigjane, cu la copadice di Purçus. Daspò e ven il timp de Ricostruzion, cul "Piano Marshall" e i soldâts americans che e puartavin lis "ciunghis". A son jenfri dal at unic ancje lis lotis pe autonomie furlane, pe universitât dal Friûl, ma ancje i sassinaments dai carabinîrs di Petean e dal maressiâl des prisons Santoro, copât dai teroriscj a Udin tal 1978.
Dut al è ben struturât. E i batimans a vegnin fûr a sene vierte, oltri che ae fin dal spetacul. A vegnin ben ancje lis imagjinis registradis di Cjaurêt, dal Orcolat e des cenis za fatis di cheste famee che e si clame Scarbolo, che a passin tal mûr de cjase. Po dopo la regjie e je chê dal mestri Gigi Dall’Aglio, un om di culture di Parme, che al à lavorât vie pe Italie e ancje tal forest, par inglês, par francês. Al è za stât regjist di "Bigatis" e al à fat spetacui in finlandês, in lenghe arabe classiche e par "parsi", fevelât tal Iran.
La schirie di atôrs (un plui brâf di chel altri) che a lavorin tal palc e cjape dentri Maria Ariis, Andrea Collavino, Sandra Cosatto, Stefania Del Bianco, Fabiano Fantini, Guido Feruglio, Rita Maffei, Riccardo Maranzana, Roberto Sferzi e Adriana Vasques, che e sune ancje il piano dal vîf, su composizions fatis a pueste dal mestri Davide Pitis.
Ancje lis vistiduris e lis senis a àn la lôr impuartance tal spetacul e a son opare di Emanuela Dall’Aglio. I zûcs des lûs a son di Alberto Bevilacqua e dute la produzion e je stade metude adun cul jutori dal Ent Regjonâl Teatrâl, de Fondazion Crup e des Provinciis di Udin e di Pordenon.
Pensait che il regjist Gigi Dall’Aglio (un dai plui brâf che o vin in Italie) al è sigûr di dî che Patui al è il plui brâf autôr di teatri di cumò, no dome culì te Patrie, ma di dut il Bielpaîs. Alore Bepi Agostinis, chel che al cjapave sù firmis pal Teatri Stabil dal Friûl, intun dibatit public fat dal Erdisu, te sale de Universitât di Viâl Ongjarie a Udin ai 19 di Març dal 2008, al à dit che i vin bielzà il dramaturc pal teatri stabil dal Friûl. Angela Felice, professore e storiche dal teatri furlan, invezit e à dit di jessi di une impinion contrarie. No si pues meti un oblic di fâ doi o trê spetacui par an, parcè che il teatri nol va ben fat cussì. Cheste e je la sô conclusion. Intant Patui al scrîf.
27 aprile 2008
Trofeu Rocco a Maian
Ve chi une imagjin dal Trofeu di balon pai zovins "Nereo Rocco". Di cualchi an ancje Maian al ospite cheste biele manifestazion sportive che e nas a Gradiscje dal Lusinç.
Te foto (grazie a Ranieri), di çampe a drete, si viôt il president de ASD Majanese Renzo "Gardo" Natolini; il vicesindic di Forgjarie Enrico Frucco e l'assessôr comunâl al sport di Forgjarie Marco Chiappolino, zovin e a la prime esperience in zonte comunâl. O aprofiti par fâur i auguris di bon lavôr a ducj i doi.
Te foto (grazie a Ranieri), di çampe a drete, si viôt il president de ASD Majanese Renzo "Gardo" Natolini; il vicesindic di Forgjarie Enrico Frucco e l'assessôr comunâl al sport di Forgjarie Marco Chiappolino, zovin e a la prime esperience in zonte comunâl. O aprofiti par fâur i auguris di bon lavôr a ducj i doi.
Consei comunâl
Lunis ai 28, aes 18.30, al sarà consei comunâl.
Chest al è l'ordin dal dì.
Jo purtrop par cuestions di vore no rivarai a jessi. Mi displâs parcè che cuant che cirche 2 setemanis indaûr si veve tacât a pensâ a ce date che e podeve lâ ben par chest consei, jo o vevi za anticipât al sindic che i "lunis", fint a Mai, a jerin par me un probleme parcè che o ai un impegn che no pues rimandâ e o vevi domandât par plasê di no fâ di lunis.
Chest al è l'ordin dal dì.
Jo purtrop par cuestions di vore no rivarai a jessi. Mi displâs parcè che cuant che cirche 2 setemanis indaûr si veve tacât a pensâ a ce date che e podeve lâ ben par chest consei, jo o vevi za anticipât al sindic che i "lunis", fint a Mai, a jerin par me un probleme parcè che o ai un impegn che no pues rimandâ e o vevi domandât par plasê di no fâ di lunis.
26 aprile 2008
La Afds e fâs 50
50 agns a son un aniversari impuartant e la Associazion furlane dai donadôrs di sanc e fâs fieste a la grande cul Congrès di dutis lis associazions di Italie.
Ve ca il calendari dai apontaments che a son tacâts joibe cu la conference stampe a Palaç Belgrât a Udin.
La fieste si siere domenie cu la Zornade dal donadôr.
Se o podês, deventait donadôrs ancje voaltris: une gote di solidarietât e regale un mâr di vite a cui che al à dibisugne!
Ve ca il calendari dai apontaments che a son tacâts joibe cu la conference stampe a Palaç Belgrât a Udin.
La fieste si siere domenie cu la Zornade dal donadôr.
Se o podês, deventait donadôrs ancje voaltris: une gote di solidarietât e regale un mâr di vite a cui che al à dibisugne!
Sience furlane
Cinc trasmissions di divulgazion sientifiche in lenghe furlane
E tache domenie ai 27 di Avrîl, a lis 10.15, su RAI 3 (sede regjonâl dal F-VJ) la serie televisive “Sience Furlane”. Una novitât inte ufierte comunicative in lenghe furlane, di fat il program al è il prin esperiment televisîf di divulgazion sientifiche in marilenghe. Une sfide impuartante pe continuitât de nestre lenghe e culture, che e pues dâsi dome se i aspiets plui impuartants de modernitât, come lis siencis, a vegnin coltivâts e divulgâts par furlan, doprant i mieçs di comunicazion plui adats. A garantî la cualitât de operazion e je la SSTeF (Societât Sientifiche e Tecnologjiche Furlane), che e ten adun ricercjadôrs, docents e professioniscj interessâts a lis tematichis de sience e de tecnologjie modernis, e al lôr disvilup e difusion in lenghe furlane. Tes cinc puntadis di “Sience Furlane”, che a durin sù par jù 12 minûts, Giorgio Cantoni al intervistarà cualchidun di chescj esperts par frontâ argoments come lis neurosiencis, la realtât virtuâl, la meteorologjie, lis siencis biologjichis e altri. A vierzi lis trasmissions, ambientadis intune librarie di Udin, Giusy Gubiani che e introdûs i temis e i autôrs. In sierade une bibliografie e une sitografie, utilis par cui che al volès profondî i argoments tratâts intes intervistis. Lis novitâts de trasmission però no integnin dome i contignûts ma ancje il lengaç, si à cirût di fat di ufrî une ocasion di divulgazion de lenghe furlane contemporanie intal grant public, cualificade di une terminologjie specifiche e insiorade di neologjisims necessaris a lis gnovis esigjencis espressivis. I tescj di “Sience Furlane” a son di Paolo Cantarutti, la realizazion tecniche di Alphavideo.
Sience Furlane, calendari des puntadis:
- domenie 27/04/08: “Viaç in 3D te Basiliche di Aquilee”, interviste al inz. Domenico Visintini;
- domenie 04/05/08: “Fenomens meteorologjics violents e cambiaments climatics”, interviste ai dot. Fulvio Stel e Dario Giaiotti;
- domenie 11/05/08: “Il cancar dal cjastinâr e lis curis biologjichis”, interviste al prof. Romano Locci;
- domenie 18/05/08: “Storie de vît in Friûl”, interviste al prof. Enrico Peterlunger;
- domenie 25/05/08: “Sintiments religjôs intal çurviel”, interviste al prof. Franco Fabbro.
E tache domenie ai 27 di Avrîl, a lis 10.15, su RAI 3 (sede regjonâl dal F-VJ) la serie televisive “Sience Furlane”. Una novitât inte ufierte comunicative in lenghe furlane, di fat il program al è il prin esperiment televisîf di divulgazion sientifiche in marilenghe. Une sfide impuartante pe continuitât de nestre lenghe e culture, che e pues dâsi dome se i aspiets plui impuartants de modernitât, come lis siencis, a vegnin coltivâts e divulgâts par furlan, doprant i mieçs di comunicazion plui adats. A garantî la cualitât de operazion e je la SSTeF (Societât Sientifiche e Tecnologjiche Furlane), che e ten adun ricercjadôrs, docents e professioniscj interessâts a lis tematichis de sience e de tecnologjie modernis, e al lôr disvilup e difusion in lenghe furlane. Tes cinc puntadis di “Sience Furlane”, che a durin sù par jù 12 minûts, Giorgio Cantoni al intervistarà cualchidun di chescj esperts par frontâ argoments come lis neurosiencis, la realtât virtuâl, la meteorologjie, lis siencis biologjichis e altri. A vierzi lis trasmissions, ambientadis intune librarie di Udin, Giusy Gubiani che e introdûs i temis e i autôrs. In sierade une bibliografie e une sitografie, utilis par cui che al volès profondî i argoments tratâts intes intervistis. Lis novitâts de trasmission però no integnin dome i contignûts ma ancje il lengaç, si à cirût di fat di ufrî une ocasion di divulgazion de lenghe furlane contemporanie intal grant public, cualificade di une terminologjie specifiche e insiorade di neologjisims necessaris a lis gnovis esigjencis espressivis. I tescj di “Sience Furlane” a son di Paolo Cantarutti, la realizazion tecniche di Alphavideo.
Sience Furlane, calendari des puntadis:
- domenie 27/04/08: “Viaç in 3D te Basiliche di Aquilee”, interviste al inz. Domenico Visintini;
- domenie 04/05/08: “Fenomens meteorologjics violents e cambiaments climatics”, interviste ai dot. Fulvio Stel e Dario Giaiotti;
- domenie 11/05/08: “Il cancar dal cjastinâr e lis curis biologjichis”, interviste al prof. Romano Locci;
- domenie 18/05/08: “Storie de vît in Friûl”, interviste al prof. Enrico Peterlunger;
- domenie 25/05/08: “Sintiments religjôs intal çurviel”, interviste al prof. Franco Fabbro.
25 aprile 2008
Zornade impegnative...
Vuê si siere la campagne eletorâl di Udin. Ta cheste fase conclusive, mi soi dedicât al relax cuntun pocje di tele.
E o speri propit che il gno amì Simone al rivi a jentrâ in Consei comunâl! E o fâs i compliments ancje a Michele Basso e a Marco Lenna che a àn cjapât un biel pac di preferencis! E cumò viodìn ce che al fâs Cainero!
E o speri propit che il gno amì Simone al rivi a jentrâ in Consei comunâl! E o fâs i compliments ancje a Michele Basso e a Marco Lenna che a àn cjapât un biel pac di preferencis! E cumò viodìn ce che al fâs Cainero!
24 aprile 2008
23 aprile 2008
22 aprile 2008
Un an cence pre Toni
Te gnot tra i 22 e i 23 di Avrîl dal 2007 nus lassave pre Toni (te foto), muart su la place di Visepente che al veve dome 66 agns. Par ricuardâlu, doman e sarà une messe te frazion di Basilian e domenie ai 27 di Avrîl a lis 6 di sere il grup di Glesie Furlane i dedicarà une cunvigne a Vençon. Par savê di plui, fracait chi.
E par vê il pdf dal numar monografic de Patrie dal Friûl che i vin dedicât l'an passât, fracait chi.
E par vê il pdf dal numar monografic de Patrie dal Friûl che i vin dedicât l'an passât, fracait chi.
21 aprile 2008
Il Sfuei di Tavagnà
Us feveli di un progjet che o vin a pene presentât a Tavagnà: si trate dal Sfuei di Tavagnà (te foto la prime pagjine), un insert informatîf dut par furlan.
Par discjamâ il pdf, fracait chi.
Ce us parial?
Par discjamâ il pdf, fracait chi.
Ce us parial?
20 aprile 2008
19 aprile 2008
Farcadice in Canadà
Vuê mi è rivât l'invît pe proiezion dal ultin episodi di Farcadice di Luca Peresson e Carlo Della Vedova che cheste volte a son lâts in Canadà.
La proiezion e sarà lunis ai 28 di Avrîl a Feagne.
Par viodi ben l'invît, fracait chi.
18 aprile 2008
Il cjistiel di Susans
Come che o podês lei sul blog de Ninine, ta cheste domenie al sarà pussibil visitâ i cjistiei de nestre regjon.
Jo o segnali il cjistiel di Susans (te foto), un dai plui biei de zone che come architeture al riclame une vile dai Medici in Toscane.
Buine gjite a ducj!
Par rivâ a Susans: fracait chi.
Jo o segnali il cjistiel di Susans (te foto), un dai plui biei de zone che come architeture al riclame une vile dai Medici in Toscane.
Buine gjite a ducj!
Par rivâ a Susans: fracait chi.
Al torne Fuarce Furlans
Su Radio Communicar Fm o podês tornâ a scoltâ la trasmission par furlan fate dai amîs di Colonia Caroya.
Un mandi a Claudio Roya, Marta Copetti, Daniel Cagnelutti e "Lito" Carrizo.
Apontament sabide aes 12.30 ore argjentine (17,30 ore furlane) su Radio Communicar Fm e lunis aes 13.00 ore furlane su Radio Onde Furlane.
Fuarce furlans 2008
Caricato da christianromanini
Un mandi a Claudio Roya, Marta Copetti, Daniel Cagnelutti e "Lito" Carrizo.
Apontament sabide aes 12.30 ore argjentine (17,30 ore furlane) su Radio Communicar Fm e lunis aes 13.00 ore furlane su Radio Onde Furlane.
Fuarce furlans 2008
Caricato da christianromanini
17 aprile 2008
Dotôr Renato
Un "Brâf" a Renato Cracina (te foto), gnûf dotôr cun tesi par furlan a Gurize e ancje condutôr dal gnûf notiziari su RadioRai par furlan.
16 aprile 2008
Novitâts in ufici tecnic
Dopo la lungje corse eletorâl (inmò compliments a Renzo e a Adriano), o feveli di une gnove che e je za stade tratade sul blog di Intesa per Majano: il responsabil dal ufici tecnic si è dimetût.
No mi son claris lis motivazions, ma te riunion de comission ambient di usgnot o pensi che al vignarà fûr cualchi element in mert.
No mi son claris lis motivazions, ma te riunion de comission ambient di usgnot o pensi che al vignarà fûr cualchi element in mert.
15 aprile 2008
Il President de Provincie di Udin
E dopo de elezion dal regjon, si contin lis schedis pe elezion dal President de Provincie di Udin: ve ca i risultâts.
Chi il risultât di liste tal coleç di Sant Denêl.
Chi il risultât di liste tal coleç di Sant Denêl.
Il President de Regjon
E vuê si torne a tacâ, scrutinant prin lis schedis pe elezion dal President de Regjon: ve ca i risultâts.
In particolâr, ve ca i risultâts par Maian.
In particolâr, ve ca i risultâts par Maian.
14 aprile 2008
La Cjamare
Ve chi il link al sît regjonâl li che si viodin i risultâts de Cjamare dai Deputâts a Maian.
Te foto la jentrade di Montecitorio, sede de Cjamare dai Deputâts.
Te foto la jentrade di Montecitorio, sede de Cjamare dai Deputâts.
Il Senât
Ve chi il link al sît regjonâl li che si viodin i risultâts dal Senât a Maian.
Te foto la aule di Palaç Madama, sede dal Senât.
Te foto la aule di Palaç Madama, sede dal Senât.
13 aprile 2008
Procès Somsi
Intun coment, Fausto Floreani nus informe de sentence dal procès che al rivuarde la Somsi di Maian. Ve ca il coment in cuistion.
La notizie e je ripuartade ancje sul gjornâl di îr.
La notizie e je ripuartade ancje sul gjornâl di îr.
12 aprile 2008
Lait a votâ
Si è sierade la campagne eletorâl e come che al è just, ancje jo di sabide fint lunis o rispietarai la regule di no fevelâ di elezions ta chestis zornadis, fintremai che no si savaran i risultâts.
Cun di plui, ta chest fin di setemane, a restaran visibii dome i posts di joibe indevant. Forsit cheste sielte e podarès someâ ecessive, ma o preferìs fâ cussì.
Dut câs, l'archivi al reste acessibil.
Prime di sierâ cheste campagne eletorâl o fâs però une ultime racomandazion indipendentementri des vuestris opinions politichis: LAIT A VOTÂ!
O vin vût tant di spietâ prime che tal 1946 ducj a podessin esercitâ chest dirit e forsit cumò a cualchidun, massime pai zovins, al somee une robe naturâl. Ma no je cussì.
Cualchi volte si à la tentazion di dî "Nol covente: tant nol gambie nuie, a decidin simpri chei"... clamaitmi idealist, ma jo o soi convint che se no si va a votâ si fâs un plasê a chei che no àn rispiet dai citadins e dai nestris dirits. Par chest us torni a dî a ducj: LAIT A VOTÂ!
E stant che a saran tantis schedis, par no fâ confusion, cjalait achì.
Cun di plui, ta chest fin di setemane, a restaran visibii dome i posts di joibe indevant. Forsit cheste sielte e podarès someâ ecessive, ma o preferìs fâ cussì.
Dut câs, l'archivi al reste acessibil.
Prime di sierâ cheste campagne eletorâl o fâs però une ultime racomandazion indipendentementri des vuestris opinions politichis: LAIT A VOTÂ!
O vin vût tant di spietâ prime che tal 1946 ducj a podessin esercitâ chest dirit e forsit cumò a cualchidun, massime pai zovins, al somee une robe naturâl. Ma no je cussì.
Cualchi volte si à la tentazion di dî "Nol covente: tant nol gambie nuie, a decidin simpri chei"... clamaitmi idealist, ma jo o soi convint che se no si va a votâ si fâs un plasê a chei che no àn rispiet dai citadins e dai nestris dirits. Par chest us torni a dî a ducj: LAIT A VOTÂ!
E stant che a saran tantis schedis, par no fâ confusion, cjalait achì.
11 aprile 2008
Al torne Alc&Cè
Ve chi, in regâl cu la Vite Catoliche, il gnûf numar di Alc&cè, il gjornalut par fruts dut in marilenghe curât de brave Erika Adami, realizât cul contribût de Direzion centrâl Istruzion, culture, sport e pâs de Regjon Friûl-Vignesie Julie.
Chest colp si fevele dal bosc dai lôfs. A tornin i Gnognosaurs, Sclisignûf e Alan l’acuilot nostran cu lis lôr aventuris divertentis a fumets; cence dismenteâ i zûcs. E po tantis ideis pal timp libar.
Par sugjeriments e curiositâts sul gjornalut, si pues scrivi une e-mail a Erika Adami, coordenadore de riviste, ae direzion: adami@lavitacattolica.it
Par discjamâ il pfd, ancje dai numars passâts: fracait chi
Chest colp si fevele dal bosc dai lôfs. A tornin i Gnognosaurs, Sclisignûf e Alan l’acuilot nostran cu lis lôr aventuris divertentis a fumets; cence dismenteâ i zûcs. E po tantis ideis pal timp libar.
Par sugjeriments e curiositâts sul gjornalut, si pues scrivi une e-mail a Erika Adami, coordenadore de riviste, ae direzion: adami@lavitacattolica.it
Par discjamâ il pfd, ancje dai numars passâts: fracait chi
10 aprile 2008
Il 5 par MIL ae Patrie
Ancje chest an, come l'an passât, cuant che tu âs di fâ la declarazion dai redits, tu puedis decidi di regalâ il 5 par mil a un ent.
Dânus une man: no ti coste nuie, al baste dome meti tes caselis il riferiment de Patrie dal Friûl.
Scrîf 01299830305.
LOTANT PAR UN FRIÛL PLUI FURLAN, TU STÂS MIÔR ANCJE TU!
Riedo Pup al diseve:
«A son sfueis che a àn un intent sôl: dâi vôs a la int, sintî, racuei e documentâ lis propuestis, lis richiestis e lis protestis dai furlans. A son gjornâi che a fasin vitis a vivi, a stentin a rivâ, ma no molin. A son come poleçuts denant dai falcuçs, ma no si rindin. A son e a vuelin restâ a servizi dal Friûl e a muerin pluitost di metisi al servizi de poiane».
(gjavât fûr dal libri «Magari Ancje» ed. «La Vita Cattolica», 1983)
Grazie pal to contribût!
Dânus une man: no ti coste nuie, al baste dome meti tes caselis il riferiment de Patrie dal Friûl.
Scrîf 01299830305.
LOTANT PAR UN FRIÛL PLUI FURLAN, TU STÂS MIÔR ANCJE TU!
Riedo Pup al diseve:
«A son sfueis che a àn un intent sôl: dâi vôs a la int, sintî, racuei e documentâ lis propuestis, lis richiestis e lis protestis dai furlans. A son gjornâi che a fasin vitis a vivi, a stentin a rivâ, ma no molin. A son come poleçuts denant dai falcuçs, ma no si rindin. A son e a vuelin restâ a servizi dal Friûl e a muerin pluitost di metisi al servizi de poiane».
(gjavât fûr dal libri «Magari Ancje» ed. «La Vita Cattolica», 1983)
Grazie pal to contribût!
Il Diari di Tosoni
Ve ca la cuviertine dal Diari, cuindisinâl jessût îr e che o podês discjamâ in version pdf fracant achì.
Simone e Federica a Udin
Di lui us ai za fevelât, ma stant che al à publicât il so santut (te foto), velu chi une altre volte: se o fos a stâ a Udin o votarès par Simone Bressan (PdL)!
Ma a chei di çampe o consei Federica Angeli (liste çampe Arc di Sant Marc).
Sperìn che tal prossin consei comunâl di Udin a rivin a jentrâ ducj i doi: al sarès un ben par dute la citât.
Ma a chei di çampe o consei Federica Angeli (liste çampe Arc di Sant Marc).
Sperìn che tal prossin consei comunâl di Udin a rivin a jentrâ ducj i doi: al sarès un ben par dute la citât.
09 aprile 2008
Il Comitât 482 te Rêt
O segnali la iniziative dal Comitât 482 che si met in linie cun pagjine web (te foto) e blog.
Une vore di documents, informazions e segnalazions di bande dal coordenament che al met adun associazions, ents e singui citadins che a àn a cûr la tutele dai dirits linguistics di furlans, slovens e todescs de nestre regjon.
Une vore di documents, informazions e segnalazions di bande dal coordenament che al met adun associazions, ents e singui citadins che a àn a cûr la tutele dai dirits linguistics di furlans, slovens e todescs de nestre regjon.
08 aprile 2008
Interviste a Claudio Violino
O segnali une interviste di Claudio Violino (te foto) sul portâl www.lenghe.net.
E domenie o lunis, su la schede pe elezion dal Consei regjonâl, segnait Lega Nord e dongje scrivêt VIOLINO.
E domenie o lunis, su la schede pe elezion dal Consei regjonâl, segnait Lega Nord e dongje scrivêt VIOLINO.
Il Moviment Friûl e i candidâts Presidents de Regjon
Us segnali cheste iniziative dal Moviment Friûl che al domande un incuintri confront cui candidâts ae Presidence de Regjon. Tal prin coment us met il comunicât che mi à mandât il segretari Marco De Agostini. Apontament li di Caucigh a Udin in vie Glemone aes 17.15 di doman miercus ai 9 di Avrîl.
E la ligrie e je a Vissandon
Vissandon
Caricato da christianromanini
Domenie o jeri a Vissandon, miôr cognossude ancje cul non di Uosjinton (Washington) parcè che i abitants di li a fevelin cul "sji". Ise vere Ninine?
07 aprile 2008
Cors di Furlan a Tavagnà
Ancje chest an il Comun di Tavagnà, sportel pe lenghe furlane, al à inmaneât un cors di furlan. Par iscrizions e informazions: fracait achì.
Thermorubriche eletorâl
Il nestri Thermo, nus vise di un apontament, ugnost aes 20.30 in Cjistiel a Susans. Ve ca il comunicât.
06 aprile 2008
Vignesie Julie, la regjon inventade
O segnali chest biel libri curât di Roberta Michieli e Giuliano Zelco: Vignesie Julie, la regjon inventade.
Un libri di lei, parcè che la storie di chest teritori masse voltis nus è stade contade come che ur comodave ai sorestants. Ma probabilmentri la veretât e je une altre...
Grazie a Roberta, a Giuliano e a ducj chei che a àn lavorât.
Un libri di lei, parcè che la storie di chest teritori masse voltis nus è stade contade come che ur comodave ai sorestants. Ma probabilmentri la veretât e je une altre...
Grazie a Roberta, a Giuliano e a ducj chei che a àn lavorât.
05 aprile 2008
Cristina Mauro e Stefano Montello a Maian
Usgnot in auditorium, ancje il comun di Maian al ricuarde la Fieste de Patrie dal Friûl e lu fâs cuntun biel spetacul musicâl di Cristina e Stefano dai FLK: viaggio notturno.
Apontament aes 20.45 in Auditiorium.
Apontament aes 20.45 in Auditiorium.
04 aprile 2008
Cun Piuzzi par Fontanini President
Îr di sere o ai stât a Sant Denêl a un comizi di Pietro Fontanini cui candidâts conseîrs pe Provincie di Udin: Pietro Bosari (Udc), Mauro Fornasiero (Lega Nord) e Adriano Piuzzi (Pdl) (te foto).
Al à viert Bosari, che al à fevelât de sô esperience aministrative, ma le à fate un tic lungje e no mi à entunsiasmât. Po dopo al à cjapât la peraule Fornasiero che al jere pardabon emozionât, ma mi à fat simpatie: e je la sô prime corse eletorâl impuartante e tal so program e je la intenzion di puartâ dedizion e impegn te azion aministrative cuntun voli pai plui debui.
Ma i intervents che mi à plasût di plui a son stâts chei di Adriano Piuzzi e Pietro Fontanini.
O pensi che cuant che un candidât al presente no dome un curriculum e une esperience, ma ancje la passion e la voie di fâ inmò tant come lui, no esistin discors di part: Adriano Piuzzi al è une garanzie par dute il nestri teritori, parsore dai schieraments, un om di votâ sedi di chei di centridrete, sedi di chei di centriçampe. Sociâl, politichis pai zovins, atenzion pal mont des ativitâts produtivis, pal teritori in gjenerâl e ancje une conferme par un impegn a pro de lenghe furlane, che la Provincie e à simpri vût ta chescj ultins agns "e che e à di restâ un pont impuartant tal program" al à dit Piuzzi.
A la fin il candidât president Pietro Fontanini al à fat il so intervent: par furlan.
Un che al à fat il sindic, il president de Regjon e il parlamentâr nol à bisugne di tancj coments: prime al à ricuardât la fieste dai 3 di Avrîl e il significât, ripuartant lis peraulis di pre Checo. Dopo al à fat un resonament gjenerâl su la situazion politiche metint in evidence la situazion di gjenerâl dal stât e po al è jentrât te cuestion provinciâl: da la voie di tornâ a partî dopo un episodi no facil, a la necessitât di otimizâ la azion de provincie in setôrs delicâts come chel de scovacis ("La nestre e je brave int e e pues dâ risultâts bogns cu la racuelte diferenziade: par chest e va premiade e ce che si sparagne al va tornât a la int che e varà di paiâ mancul tassis pes scovacis", al à dit Fontanini) o chel dal lavôr e de formazion.
La conclusion: "Fuarce Friûl"!
A la fin mi soi tirât dongje e o ai vût mût di fevelâ cun lui de cuestion dai sportei linguistics e si è dimostrât interessât e al à preseât lis mês peraulis.
Sì, o soi propit convint e content di votâ pe provincie: Adriano Piuzzi par Pietro Fontanini president.
Al à viert Bosari, che al à fevelât de sô esperience aministrative, ma le à fate un tic lungje e no mi à entunsiasmât. Po dopo al à cjapât la peraule Fornasiero che al jere pardabon emozionât, ma mi à fat simpatie: e je la sô prime corse eletorâl impuartante e tal so program e je la intenzion di puartâ dedizion e impegn te azion aministrative cuntun voli pai plui debui.
Ma i intervents che mi à plasût di plui a son stâts chei di Adriano Piuzzi e Pietro Fontanini.
O pensi che cuant che un candidât al presente no dome un curriculum e une esperience, ma ancje la passion e la voie di fâ inmò tant come lui, no esistin discors di part: Adriano Piuzzi al è une garanzie par dute il nestri teritori, parsore dai schieraments, un om di votâ sedi di chei di centridrete, sedi di chei di centriçampe. Sociâl, politichis pai zovins, atenzion pal mont des ativitâts produtivis, pal teritori in gjenerâl e ancje une conferme par un impegn a pro de lenghe furlane, che la Provincie e à simpri vût ta chescj ultins agns "e che e à di restâ un pont impuartant tal program" al à dit Piuzzi.
A la fin il candidât president Pietro Fontanini al à fat il so intervent: par furlan.
Un che al à fat il sindic, il president de Regjon e il parlamentâr nol à bisugne di tancj coments: prime al à ricuardât la fieste dai 3 di Avrîl e il significât, ripuartant lis peraulis di pre Checo. Dopo al à fat un resonament gjenerâl su la situazion politiche metint in evidence la situazion di gjenerâl dal stât e po al è jentrât te cuestion provinciâl: da la voie di tornâ a partî dopo un episodi no facil, a la necessitât di otimizâ la azion de provincie in setôrs delicâts come chel de scovacis ("La nestre e je brave int e e pues dâ risultâts bogns cu la racuelte diferenziade: par chest e va premiade e ce che si sparagne al va tornât a la int che e varà di paiâ mancul tassis pes scovacis", al à dit Fontanini) o chel dal lavôr e de formazion.
La conclusion: "Fuarce Friûl"!
A la fin mi soi tirât dongje e o ai vût mût di fevelâ cun lui de cuestion dai sportei linguistics e si è dimostrât interessât e al à preseât lis mês peraulis.
Sì, o soi propit convint e content di votâ pe provincie: Adriano Piuzzi par Pietro Fontanini president.
03 aprile 2008
La nestre Fieste Nazionâl: vierzìn i voi!
Ai 3 di Avrîl di ogni an si celebre la fieste de Patrie dal Friûl, ricuardant la nassite dal Stât Patriarcjâl di Aquilee.
Il contest
L’Imperadôr Indrì IV, tornant di Canossa, li che i jere stade gjavade la scomuniche di Pape Gregori VII, al ven salvât dal so amì Siart di Beilstein, Patriarcje di Aquilee, che lu jude a scjampâ de vuaite dai nobii che lu menaçavin. Par ringraziâlu de fedeltât e dal jutori prestât, ai 3 di Avrîl dal 1077 l’Imperadôr Indrì IV al firme la bole imperiâl che e conferìs al Patriarcje Siart il podê temporâl: pe prime volte la aree, che e cjape dentri i teritoris dal Friûl, Cjargne, Cjadovri, e ancje zonis che vuê a son in Austrie, Slovenie e Istrie, e je governade di une autoritât locâl e autonome che e à sede a Aquilee.
Lis funzions dal Patriarcjât
Il storic Gian Carlo Menis, te sô “Storie dal Friûl”, al scrîf «Si costituive cussì un vast e compat teritori che al veve di sotstâ ae uniche jurisdizion feudâl dal Patriarcje. Intune peraule al vignive fondât chel “principatus Italiae et Imperii”, politic-eclesiastic, che al sancive une realtât sociâl za consolidade mediant di un lunc procès storic e che, di li indevant, par trê secui e mieç, e varès unît i furlans in formis simpri plui elevadis di vite civîl».
Il Parlament dal Friûl, un dai prins in Europe
Il Stât Patriarcjâl si à di ricuardâlu ancje par un altri impuartant orghin istituzionâl: Il Parlament dal Friûl che al clamave adun rapresentants de glesie, de nobiltât e dai comuns. No je date precise che e documenti la fondazion di cheste istituzion, volude dal Patriarcje ancje par limitâ lis pressions de nobiltât. Ma al è sigûr che il Parlament dal Friûl al nassè ben prime dal 1215, cuant che in Ingletiere e fo scrite la Magna Charta Libertatum, il document che al fasarès tacâ la ete de democrazie parlamentâr.
Ma in Friûl o sin rivâts almancul 20 agns prime!
Il 3 di Avrîl in dì di vuê
Ricuardâ une date al à un valôr simbolic, ma no si pues fermâsi a une semplice celebrazion. Al à di jessi un moment par resonâ su la nestre storie, cence nostalgjiis anacronistichis, ma cu la cussience che il Stât Patriarcjâl al rapresente il prin e il plui lunc (al durà fintremai al 1420) esempli di autoguvier dal nestri teritori.
Ve chi ce che al diseve ancje Pre Checo Placerean.
Il contest
L’Imperadôr Indrì IV, tornant di Canossa, li che i jere stade gjavade la scomuniche di Pape Gregori VII, al ven salvât dal so amì Siart di Beilstein, Patriarcje di Aquilee, che lu jude a scjampâ de vuaite dai nobii che lu menaçavin. Par ringraziâlu de fedeltât e dal jutori prestât, ai 3 di Avrîl dal 1077 l’Imperadôr Indrì IV al firme la bole imperiâl che e conferìs al Patriarcje Siart il podê temporâl: pe prime volte la aree, che e cjape dentri i teritoris dal Friûl, Cjargne, Cjadovri, e ancje zonis che vuê a son in Austrie, Slovenie e Istrie, e je governade di une autoritât locâl e autonome che e à sede a Aquilee.
Lis funzions dal Patriarcjât
Il storic Gian Carlo Menis, te sô “Storie dal Friûl”, al scrîf «Si costituive cussì un vast e compat teritori che al veve di sotstâ ae uniche jurisdizion feudâl dal Patriarcje. Intune peraule al vignive fondât chel “principatus Italiae et Imperii”, politic-eclesiastic, che al sancive une realtât sociâl za consolidade mediant di un lunc procès storic e che, di li indevant, par trê secui e mieç, e varès unît i furlans in formis simpri plui elevadis di vite civîl».
Il Parlament dal Friûl, un dai prins in Europe
Il Stât Patriarcjâl si à di ricuardâlu ancje par un altri impuartant orghin istituzionâl: Il Parlament dal Friûl che al clamave adun rapresentants de glesie, de nobiltât e dai comuns. No je date precise che e documenti la fondazion di cheste istituzion, volude dal Patriarcje ancje par limitâ lis pressions de nobiltât. Ma al è sigûr che il Parlament dal Friûl al nassè ben prime dal 1215, cuant che in Ingletiere e fo scrite la Magna Charta Libertatum, il document che al fasarès tacâ la ete de democrazie parlamentâr.
Ma in Friûl o sin rivâts almancul 20 agns prime!
Il 3 di Avrîl in dì di vuê
Ricuardâ une date al à un valôr simbolic, ma no si pues fermâsi a une semplice celebrazion. Al à di jessi un moment par resonâ su la nestre storie, cence nostalgjiis anacronistichis, ma cu la cussience che il Stât Patriarcjâl al rapresente il prin e il plui lunc (al durà fintremai al 1420) esempli di autoguvier dal nestri teritori.
Ve chi ce che al diseve ancje Pre Checo Placerean.
Publicât di Christian Romanini aes 00:01 3 commenti:
Etichetis: culture, dirits, elezions, europe, fantats, furlan, identitât, marilenghe, patrie dal friûl, politiche, pre Toni Beline, storie, tradizion, tutele
02 aprile 2008
Curiositâts: candidâts zovins e furlans
Come che o ai za dit se o fos a stâ a Udin o darès la mê preference a Simone Bressan (liste PdL), un gno amì che come me ancje se nol è di çampe, al pense che la tutele de lenghe furlane e sedi une robe juste. Mi à plasût che al à preparât ancje i santuts par furlan.
Une altre candidade, simpri mê amie, ma di chê altre bande e je Federica Angeli (liste çampe Arc di Sant Marc). Ancje jê e à fat i santuts par furlan. E no dome e pense e e dîs che la tutele linguistiche e je une robe impuartant: ancje lu dimostre cui fats e cun fuarce. E par chest o segnali une iniziative che e je previodude par vinars ai 4 di Avrîl: fracait chi par lei il program. Brave Federica!
Dut câs, o fâs une racomandazion finâl. Se tu sês un eletôr di Udin e tu âs a cûr la tutele de lenghe furlane ancje pal to comun, tu âs 2 sieltis intes elezions comunâls: se tu sês di centridrete vote Simone Bressan; se tu sês di centriçampe vote Federica Angeli (liste çampe Arc di Sant Marc).
Une altre candidade, simpri mê amie, ma di chê altre bande e je Federica Angeli (liste çampe Arc di Sant Marc). Ancje jê e à fat i santuts par furlan. E no dome e pense e e dîs che la tutele linguistiche e je une robe impuartant: ancje lu dimostre cui fats e cun fuarce. E par chest o segnali une iniziative che e je previodude par vinars ai 4 di Avrîl: fracait chi par lei il program. Brave Federica!
Dut câs, o fâs une racomandazion finâl. Se tu sês un eletôr di Udin e tu âs a cûr la tutele de lenghe furlane ancje pal to comun, tu âs 2 sieltis intes elezions comunâls: se tu sês di centridrete vote Simone Bressan; se tu sês di centriçampe vote Federica Angeli (liste çampe Arc di Sant Marc).
Ringraziaments transoceanics
Vuê Luca mi à fat une biele sorprese publicant il video dal Sindic di Sant Durì: une biele sodisfazion personâl. Grazie Luca.
Ma il grazie e un cjâr salût lu mandi ancje e soredut al siôr Sindic di Sant Durì e a ducj i furlans argjentin di là jù.
01 aprile 2008
Ce sdrondenade...
O rivi dome cumò a scrivi alc. Par dut il dì o ai scugnût cirî di ripiâmi di ce che o ai let sul gjornâl di vuê... sperant che al fos un pes di Avrîl.
Parcè che par me nol è just e no condivît ce che Renzo Tondo (te foto) vuê al à dit a proposit di lenghe furlane.
Secont me, i bêçs pe tutele de lenghe furlane no son bêçs strassâts. Tantis realtâts europeanis ancje se a son plurilengâls, a son un grum svilupadis dal pont di viste economic, culturâl e turistic: Catalogne, Paîs Basc, Lussemburc, Irlande, Gales, e vie indevant. Pal svilup economic il plurilinguisim nol è avonde, ma dal sigûr al jude: e za chest al varès di fâ rifleti su la sô impuartance, e su chê des risorsis di investî parsore. No par câs, i paîs a pene nomenâts a investissin une vore di plui di bêçs di ce che no fâs la nestre regjon. Investî risorsis tal pluirilinguisim no dome al cree puescj di vore leâts in maniere direte a chest cjamp, ma al met in vore un circul virtuôs che al zove ae inovazion e al svilup di un indot une vore larc. Intune economie globalizade come la nestre, il plurilinguisim al rapresente un vantaç che al permet di caraterizâ i prodots cence il pericul di omologâsi: par fâ un tant no coventin finanziaments a ploie, ma une politiche linguistiche serie. Ve che alore, investî ta chest cjamp, plui che util, al somee necessari.
E no baste dome la famee. Daûr di diviersis ricercjis di nature sociolinguistiche, tai ultins agns la lenghe furlane e à pierdût l’un par cent dai fevelants ogni an. Il furlan al à pierdût plui teren tai ultins cuarante agns che no tai cuatri secui prime. Chest al dipent massime dai gambiaments radicâi che a àn segnât tal stes periodi no dome la societât furlane, ma il mont intîr. In dì di vuê i mieçs di comunicazion a àn une presince mai cussì fuarte, la scolarizazion e rive pardut e i percors formatîfs a domandin timps simpri plui luncs, cualsisedi ativitât e à di passâ par procès che a domandin un ûs grandonon di documents e materiâi scrits. Tune realtât come cheste, pensâ che une lenghe e puedi sorevivi cence une sô presince publiche e uficiâl te scuele, tai mieçs di comunicazion, te aministrazion publiche e je, te miôr des ipotesis, pure utopie e, te piês, une semplice façade par platâ la volontât di copâ une lenghe.
O scuen ametilu: o soi restât mâl pes declarazions che o ai let... cussì mâl che il Luca, mi à dedicât ancje un post...
Parcè che par me nol è just e no condivît ce che Renzo Tondo (te foto) vuê al à dit a proposit di lenghe furlane.
Secont me, i bêçs pe tutele de lenghe furlane no son bêçs strassâts. Tantis realtâts europeanis ancje se a son plurilengâls, a son un grum svilupadis dal pont di viste economic, culturâl e turistic: Catalogne, Paîs Basc, Lussemburc, Irlande, Gales, e vie indevant. Pal svilup economic il plurilinguisim nol è avonde, ma dal sigûr al jude: e za chest al varès di fâ rifleti su la sô impuartance, e su chê des risorsis di investî parsore. No par câs, i paîs a pene nomenâts a investissin une vore di plui di bêçs di ce che no fâs la nestre regjon. Investî risorsis tal pluirilinguisim no dome al cree puescj di vore leâts in maniere direte a chest cjamp, ma al met in vore un circul virtuôs che al zove ae inovazion e al svilup di un indot une vore larc. Intune economie globalizade come la nestre, il plurilinguisim al rapresente un vantaç che al permet di caraterizâ i prodots cence il pericul di omologâsi: par fâ un tant no coventin finanziaments a ploie, ma une politiche linguistiche serie. Ve che alore, investî ta chest cjamp, plui che util, al somee necessari.
E no baste dome la famee. Daûr di diviersis ricercjis di nature sociolinguistiche, tai ultins agns la lenghe furlane e à pierdût l’un par cent dai fevelants ogni an. Il furlan al à pierdût plui teren tai ultins cuarante agns che no tai cuatri secui prime. Chest al dipent massime dai gambiaments radicâi che a àn segnât tal stes periodi no dome la societât furlane, ma il mont intîr. In dì di vuê i mieçs di comunicazion a àn une presince mai cussì fuarte, la scolarizazion e rive pardut e i percors formatîfs a domandin timps simpri plui luncs, cualsisedi ativitât e à di passâ par procès che a domandin un ûs grandonon di documents e materiâi scrits. Tune realtât come cheste, pensâ che une lenghe e puedi sorevivi cence une sô presince publiche e uficiâl te scuele, tai mieçs di comunicazion, te aministrazion publiche e je, te miôr des ipotesis, pure utopie e, te piês, une semplice façade par platâ la volontât di copâ une lenghe.
O scuen ametilu: o soi restât mâl pes declarazions che o ai let... cussì mâl che il Luca, mi à dedicât ancje un post...
Iscriviti a: Post (Atom)


c: text/html

text:
30 settembre 2006
Une segnalazion
Vuê a Vençon al son stâts celebrâts i 30 agns dal Inapa (istituto nazionale di assistenza e di patronato per l'artigianato ). Chest ent al è nassût juste tal 76 e la Confartigianato di Udin e à volût ricuardâ chest aniversari a Vençon: a jerin presints te sale consiliâr dal municipi il President Nazionâl Mario Galli, il presindent de Confartigianato di Udin Carlo Faleschini, il sindic di Vençon Amedeo Pascolo e tancj aministradôrs. Cun di plui a àn puartât un salût ancje il pres. de provincie Strassoldo, l'ass. regjonâl Bertossi e l'on. Compagnon. Tra lis testemoneancis al è stât mostrât un filmât de epoche dal taramot su la Inapa, che in 6 mês in chê volte e à fat fûr scuasit 17.000 pratichis par tornâ a meti in vore lis piçulis aziendis! Vie pe cunvigne a àn cjapât la peraule ancje il diretôr nazionâl Paolo Landi e il president onorari de Confartigianato BEPPINO DELLA MORA, che al à fat une propueste: nomenâ senadôr a vite il comissari straordenari pe ricostruzion Giuseppe Zamberletti. La propueste e je stade condividude di dute la sale cuntune grande batude di mans!
29 settembre 2006
Complean dal Silvio
28 settembre 2006
Doman al è Consei comunâl
Dopo un atac di un Troian ( che o varès tornât a batiâ, ma par delicate no us dîs cemût), ve chi che o soi di gnût operatîf e cuntun tot di euros in mancul par paiâ l'antivirus...
Tornant al nestri comun, us visi che al è doman al è consei comunâl.
Su la mozion par Zamberletti mi fâs plasê che si feveli tal marcjât... o speri dome che i peçots no sedin stâts metûts fûr di un de maiorance. In câs contrari, compliments a chel pote che dopo des riunions al met ator vôs in place.
Dut câs o ai propit gust di viodi ce che al ven fûr doman di sere: ve chi intant l'ordin dal dì.
Tornant al nestri comun, us visi che al è doman al è consei comunâl.
Su la mozion par Zamberletti mi fâs plasê che si feveli tal marcjât... o speri dome che i peçots no sedin stâts metûts fûr di un de maiorance. In câs contrari, compliments a chel pote che dopo des riunions al met ator vôs in place.
Dut câs o ai propit gust di viodi ce che al ven fûr doman di sere: ve chi intant l'ordin dal dì.
27 settembre 2006
A scuele di furlan
E intant che la Lega Nord e à presentât une buine propueste di leç pal insegnament dal furlan te scuele, noaltris achì o continuìn cu lis nestris lezionutis di furlan on line...
26 settembre 2006
Zornade europeane des lenghis
Come che us ai za visât, vuê il Consei de Europe al celebre la zornade europeane des lenghis e la impuartance dal lôr aprendiment.
Jo us invidi a Felet a viodi une mostre su lis lenghis minoritariis di dute Europe: dal sigûr o varês cualchi biele sorprese.
Us spieti e us fasarai cun plasê la vuide ae mostre: cjalait achì dutis lis iniziativis ancje di Udin.
Jo us invidi a Felet a viodi une mostre su lis lenghis minoritariis di dute Europe: dal sigûr o varês cualchi biele sorprese.
Us spieti e us fasarai cun plasê la vuide ae mostre: cjalait achì dutis lis iniziativis ancje di Udin.
25 settembre 2006
24 settembre 2006
Fûc a Rivis Darcjan
Vuê sul Messaggero, ma ancje come che al veve ricuardât Luca, tal post precedent, al è l'articul sul fûc che al à devestât l'implant di Rivis. Al semee che la situazion e sedi fûr pericul, ma al conven vê lis orelis spiçadis: no je une situazion tant biele.
23 settembre 2006
Cjacaris a son cjacaris,
fats a son fats...
Chê altre sere su lis gnovis o ai sintût i contribûts che al Provincie di Udin e à dât aes Associazions di Maian:
Pro Maian: 5.000 euros pe mostre (President);
Avulls: 6.000 euros pe ativitât (Ass. Politichis Sociâls Adriano Piuzzi);
Nostro Domani: 7.000 = 4.000 pe ativitât e 3.000 pe inaugurazion di Pêrs (Ass. Politichis Sociâls Adriano Piuzzi);
ASD Majanese: 3.000 euros pal campus volley pai fruts chest Istât (Ass. Sport Fabio D'Andrea).
In totâl 21.000 euros pes associazions di Maian.
22 settembre 2006
21 settembre 2006
Une leç pe scuele furlane
Il cons. regjonâl de Lega Nord Claudio Violino al à fat une propueste di leç pe scuele furlane. Us met un tic di rassegne stampe di lei e comentâ...
20 settembre 2006
Luca Peresson e Farcadice: Premiâts!!!!
Farcadice, il documentari di Luca Peresson di Farle e Carlo Della Vedova su la emigrazion furlane in Belgjiche (in particolâr tes minis a tirâ fûr cjarbon) al à vinçût il prin premi al Concors di Cordenons.
Complimentons ai doi regjiscj!!! Savint ce che us è tocjât o soi propit content di chest ricognossiment, pardabon meretât!!! Un documentari di viodi: fracait achì par lei une recension.
Complimentons ai doi regjiscj!!! Savint ce che us è tocjât o soi propit content di chest ricognossiment, pardabon meretât!!! Un documentari di viodi: fracait achì par lei une recension.
Protezion civîl e une mê propueste
Tal ultin fin setemane a Glemone e je stade la fieste de protezion civîl e une vore di volontaris a son passâts ancje par Maian, par viodi dopo 30 agns, i risultâts de ricostruzion. Intant te ultime comission culture o ai proponût di puartâ indevant un documentari sul Taramot a Maian. Stant che no vin masse finanziaments culachidun nol jere masse convint, a par sparagnâ al à dit che al sarès plui economic fâ une publicazion. Sul fat di no strassâ i bêçs o soi dacuardi, ma mi semeave une biele idee chel di cjapâ sù i filmâts di archivi su Maian (cineteche dal Friûl) e zontâju cuntune schirie di intervistis al consei comunâl che al jere tal 1976: ae fin dal mês o varìn un incuintri in consei e mi semeave la ocasion par tacâ di li, stant che par furtune, ancje se cun cualchi carnavâl, a son inmò cuasi ducj. Ma plui di cualchidun al è perplès parcè che ancje tirâ fûr dai archivis al è un lavoron lunc... almacul cussì al semee, ma forsit al è za stât fat e nol convetarès tant par fâ une biele robe che mi pâr za a bon pont: lait al lei l'articul sul Messaggero di vuê...
19 settembre 2006
A scuele di furlan
A continuin lis lezions par imparâ a lei e scrivi par furlan: tierce lezion e ancje avonde particolâr... Lait a viodi il prin coment e se o podês lait a lei il test de grafie uficiâl: fracait achì
18 settembre 2006
17 settembre 2006
Ai 29 di Setembar al è Consei Comunâl
Te prossime sentade che e sarà ai 29 di Setembar, il Consei comunâl di vuê al ringraziarà il Consei comunâl dal 1976 a 30 agns di distance. Jo o ai pensât di fâ une propueste pal on. Giuseppe Zamberletti, comissari straordenari pal guvier nomenât dopo dal taramot dai 6 di Mai 1976 pe gjestion de emergjence e de ricostruzion. Tal prin coment o cjatais la propueste...
16 settembre 2006
Par Mai - Par simpri
La Pro Majano e à inmaneât une serade di musiche, poesiis e imagjins par ricuardâ i 30 agns dal Taramot. La serade e sarà aes 20.30 di sabide ai 16 di Setembar te Glesie di SS Pieri e Pauli di Maian. E partecipà ancje la Corâl Gotis di Notis di Cjassà: altris informazion lis cjatais achì
15 settembre 2006
Sabide a Madone di Buie: Farcadice - la emigrazion furlane in Argjentine e Belgjiche
La associazion "El tomât" e presente sabide 16 di setembar a vot e mieze di sere
tal centri de comunitât di Madone di Buie:
Farcadice di Carlo della Vedova e Luca Peresson, documentaris su la emigrazion furlane pal mont.
A son 2 diaris di viaç a Colonia Caroya e a Charleroi che a fevelin de storie di migrants furlans in Argjentine e in Belgjiche (di chest o vin za fevelât ancje a Jugn, si visaiso?)
tal centri de comunitât di Madone di Buie:
Farcadice di Carlo della Vedova e Luca Peresson, documentaris su la emigrazion furlane pal mont.
A son 2 diaris di viaç a Colonia Caroya e a Charleroi che a fevelin de storie di migrants furlans in Argjentine e in Belgjiche (di chest o vin za fevelât ancje a Jugn, si visaiso?)
14 settembre 2006
A proposit di integrazion
Tal ultin consei comunâl o vin fevelât di integrazion. Achì un presenti une iniziative che si fasarà a Tavagnà e che e podarès jessi un element par tacâ a viodi ce fâ ancje a Maian: un cors di lenghe e culture furlane pai migrants.
La robe biele di cheste iniziative no je dome il nivel dal program e la presince di docents une vore cualificâts: Stefania Garlatti Costa, Gian Paolo Gri, Silvana Schiavi Fachin, Bruno Forte, Federico Rossi, Mauro Pascolini, Leo Virgili, Novella Del Fabbro. Dal sigûr tancj di voaltris ju cognossin.
Come che us disevi, il biel di cheste iniziative al è che cors al è stât volût, domandât e inmaneât di une associazion di "mediatori di comunità", imigrâts che a lavorin pe integrazion dai gnûfs migrants che a rivin in Friûl. Duncje la integrazion e passe ancje pal furlan!
La iniziative e je fate in colaborazion cul Comun di Tavagnà-Sportel pe lenghe furlane, ASS4 dal Friûl di mieç e cul contribût de Provincie di Udin (Lr15/96). Se o fracais su la imagjin, le viodarêr plui grande.
13 settembre 2006
Friuli doc 2006
Cun doman al vierç Friuli doc 2006, chel pal popul. Di fat chel pai vips al è za tacât cu la cene in place S. Jacum. Une cene cuntun significât politic...
12 settembre 2006
A scuele di furlan
A continuin lis lezions par imparâ a lei e scrivi par furlan. Lait a viodi il prin coment e se o podês lait a lei il test de grafie uficiâl: fracait achì
11 settembre 2006
Par no dismenteâ: a mi mi plâs ricuardâlis cussì
Ai 11 di Setembar di 5 agns indaûr jo o jeri in autostrade. O vevi compagnât il fari Vittorio a Traversetolo par une mostre intant che o tornavi indaûr mi à clamât Alessandra par informâmi di chê disgracie che e à segnât la storie.
Dopo cinc agns si sint inmò une strane sensazion cuant che si fevele di chê zornade.
Cun di plui a son tacâts a zirâ in internet diviers filmâts... Un in particolâr mi à fat pardabon impression: lait a viodi achì
10 settembre 2006
09 settembre 2006
08 settembre 2006
Meeting Internazionâl di Atletiche
Ancje chest an la Libertas di Maian e à inmaneât il meeting internazionâl di atletiche. Dopo vê ospitât ancje delegazions di Oradea (Romanie) e Beslan (Ossezie), chest an o varìn a Maian ancje une delegazion de Guinee. Al è propit vêr che il Sport nol è dome gare, ma ancje solidarietât.
Achì un pocje di rassegne stampe su la manifestazion...
Achì un pocje di rassegne stampe su la manifestazion...
07 settembre 2006
Comunitât Colinâr
Sul gjornâl, tai ultins timps no si lei dome di rotatoriis, ma o ai cjatât ancje riferiments e articui su la Comunitât Colinâr. Us met achì un toc che al fâs viodi che chest ent al è un tic in pericul e o speri che al puedi tornâ a ripiâsi: no volarès che chestis a sedin provis gjenerâls par une fughe di cierts comuns de Colinâr cun conseguencis su la esistence stesse de Comunitât...
06 settembre 2006
Vinars al è Consei Comunâl aes 18.30
Vinars al è il Consei Comunâl convocât daûr de domande de Minorance:
Tra lis robis di discori a son:
Tra lis robis di discori a son:
- rispuestis a interogazions;
- propueste par doprâ chei 140.000 euros (che tra l'altri la Zonte e à za deliberât di metiju pal Magazin Comunâl gnûf);
- proprueste pe riduzion des indenitâts (che a Maian al è za stât decidût di vê al minim proviodût di leç);
- propueste di une cunvigne sul Cipaf (che la Comission Ativitât produtivis e à za tacât a progjetâ cul Ass. Minisini);
- propueste di mozion de cons. Giovanna Iesse a pro dal Tor de Glesie;
- propueste de Fieste de Integrazion.
05 settembre 2006
Fieste a Cjasesole di joibe fin domenie
Di joibe fin domenie e je fieste a Cjasesole.
Di neo motâr però mi soi permetût di meti il manifest di sabide, cu la manifestazion Ducati vierte a dutis lis motos.
E duncje: ducj a Cjasesole! Mandi Dario!
Di neo motâr però mi soi permetût di meti il manifest di sabide, cu la manifestazion Ducati vierte a dutis lis motos.
E duncje: ducj a Cjasesole! Mandi Dario!
04 settembre 2006
A scuele di furlan
A continuin lis lezionutis di furlan. Dopo de prime de setemane passade, ve chi un altri boconut di Grafie Uficiâl... a proposit: vêso discjamât il pdf dal librut dal Olf? NO?!! Alore ve lu achì di gnûf: fracait e lait a leilu ogni tant.
Par lei la seconde lezionute, cjalait il prin coment...
Par lei la seconde lezionute, cjalait il prin coment...
03 settembre 2006
02 settembre 2006
01 settembre 2006
Muris in fieste
Chest fin setemane e il prossim e je la fieste di Muris: par viodi il program complet, fracait achì.
Iscriviti a: Post (Atom)

robotstxt: allowed

filter: keep


text:
Just de' Menabuoi
Just de' Menabuoi (dongje dal 1330 - 1390) al fo un pitôr talian.
Nassût in Toscane ,al impare il mistîr di pitôr te buteghe di Maso di Banco ,pitôr influenzât dal Giotto. Al ven clamât in tal Nord Italie par dei lavôrs in tal 1370.
Al piture il Judizi Universâl in te Abazie di Viboldon ,dongje Milan. Ven influenzât dai scuelârs de Lombardie dal Giotto.
Al lavore a Padue in tai frescs de Glesie dai Eremitans ,in te Basiliche di Sant Antoni da Padue e tal Batisteri dal Domo (1376). Al mûr a Padue.


text:
Un berli tal scûr
5 coments On Un berli tal scûr
-
-
Jaio ancje se tu ti imberdeis tal dî "ti amo" no tu sês secont a nissun poete tal contà ce che al passe tal cûr di un om e une femine cuant che si cjalin tai vôi. Brâf!
Vere, "ti amo", no je robe nestre.
-
Jaio,
Un biel esempli di cetant che si po dî cun pocjis peraulis.
Mandi
-
Jaio: en castellano hay un refrán que dice: "Lo bueno, si breve, dos veces bueno." Biele conte. Mandi.
-
Graziis a ducj i letôrs, al fâs plasê par tirâ indent:-) Oscar, Sí ya lo sabîa y en francès también se dice: Les blagues les plus courtes sont les meilleures:-) Su chest, no volarès sei obleât di scrivi simpri di mancul par faus dî che lis miôr dal Yaio a son lis plui curtis parce che par finî o no scrivarès plui nuie:-)
Un salût.


text:
Q
Il Q al è il decim setim segn dal alfabet furlan. Te lenghe furlane al è doprât dome pai nons storics, come par esempli Aquilee
Storie[cambie | modifiche il codiç]
Il sun semitic Qôp al significave origjinariamentri "corde di lane"; te lenghe greche, chest sun al è stât impuartât come Qoppa, daspò cambiât in dôs letaris diferentis. I Etruscs a dopravin il Q dome prime de V, par rapresentâ il digram \kv\.
Significâts[cambie | modifiche il codiç]
Fisiche[cambie | modifiche il codiç]
- Q al è il simbul de cariche eletriche e dal calôr.
Traspuarts[cambie | modifiche il codiç]
- Q al è la targhe automobilistiche internazionâl dal Qatar


text:
Budisim
Il budisim al è une religjon e filosofie basade sui insegnaments dal Buddha Śākyamuni (Siddhārtha Gautama), ch'al vivè probabilmentri in tal cuint secul p.d.C. Il Budisim si spandè par l'antîc subcontinent indian intai cinc secui daspò da la muart dal Buddha, e si difondè te Asie centrâl, sudorientâl, e orientâl intai doi milenaris daûr. Vuê, il budisim al è dividût primariamentri in trê tradizions: Theravāda (Sanscrit: Sthaviravāda), Mahāyāna, and Vajrayāna. Il budisim al continue a atrai seguaçs in dut il mont, e, cun cirche 350 milions di aderents, al è considerât une da lis grandis religjons dal mont.
Un Buddha al è une persone che si pense che al vebi scuvierzût la vere nature de realtât a traviers di agns di studi, meditazion e investigazions de svariadis pratichis religjosis dal so timp.


text:
Domenie 24 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Gjeremie
Cjapitul 8
SENTENCIS CUINTRI DI GJUDE E DI GJERUSALEM
Sot il ream di JoIakim
Menace di svinidriment
8 1 In chê volte – sentence dal Signôr! – si tirarà fûr dai lôr tombâi i vues di ducj i rês di Gjude e i vues di ducj i siei princips, i vues dai predis e i vues dai profetis e i vues de int di Gjerusalem, 2 e ju esponaran al soreli e a la lune e a dute la schirie dal cîl, ch’a àn preferît, ch’a àn servît , che ur son lâts daûr, ch’a àn interpelât e che si son butâts par tiere denant di lôr; no ju tiraran dongje e no ju sapulissaran, ma a saran tant che ledan su la face de tiere. 3 In chê volte, par ducj chei di cheste gjernazie triste ch’a restaran, in ogni lûc là che ju varai dispierdûts, al sarà miôr murî che no vivi”. Sentence dal Signôr des schiriis!
Il popul d’Israel al è aromai dal dut fûr di strade
4 Alore tu ur disarâs: “Il Signôr al dîs cussì:
chel ch’al cole, no tornial a jevâ sù?
o chel che si stravie, no tornial dongje?
5 Parcè si isal straviât chest popul, Gjerusalem,
cuntune ribelion che no finìs mai?
A son grampâts tor de bausie,
no vuelin savênt di tornâ indaûr.
6 O ài stât atent e o ài sintût:
no fevelin pulît;
nissun no si pintìs de sô tristerie,
disint: Ce vino cumbinât po?
Ognidun al torne a la sô corse
tant che un cjaval che si bute te batae.
7 Parfin la cicogne tal cîl
e cognòs i siei timps,
e la colombe e la cisile e la gru
a spiin il timp ch’a àn di tornâ indaûr;
ma il gno popul nol cognòs
il judizi dal Signôr!
8 Cemût podêso dî: Nô o sin savis
e la leç dal Signôr e je cun nô?
Po sigûr! Ve: la pene le à ridusude a falsetât,
falsetât dai scrituriscj.
9 A saran svergognâts i savis,
sconsortâts e cjapâts tal laç.
Ve: a àn rifudade la peraule dal Signôr;
ce ise, alore, par lôr la sapience?
10 Par chel ur consegnarai lis lôr feminis ai forescj,
i lôr cjamps ai concuistadôrs,
parcè che dal piçul al grant
a son ducj daûr a cumbinâ imbrois;
dal profete al predi,
ducj lôr a pratichin la falsetât.
11 A medein la feride dal gno popul
cence dâi pês. A disin: Salût, salût,
ma no ’nd è salût.
12 Ch’a deventin ros pes porcariis ch’a fasin!
Ma no deventin plui ros par nissune porcarie,
no rivin plui nancje a vergognâsi.
Par chel a colaran framieç di chei ch’a colin:
tal timp de visite a saran distirâts”.
Sentence dal Signôr!
13 “O volarès cjapâ sù il lôr racolt,
sentence dal Signôr!
ma no ’nd è uve tal vignâl
e no ’nd è fîcs intal fiâr;
parfin lis fueis a son flapis!
Pa la cuâl ur ài dât chel che ju fruce!”.
14 “Parcè restino sentâts?
Daitsi dongje e jentrìn tes citâts rinfuarçadis
e li o sarìn fruçâz:
tant il Signôr, nestri Diu, al à chê di fruçânus
e di fânus bevi aghis intosseadis,
parcè che o vin pecjât cuintri dal Signôr.
15 O spietavin la salvece, ma cence nissun profit;
il timp di dâ di ca e ve il terôr”.
16 Di Dan si sint
il tufâ dai siei cjavai;
il sunsûr dai siei cjavai di monte ch’a bramissin
al fâs trimâ dute la tiere;
a rivin e a glotin la tiere e dut ce ch’e à dentri,
la citât e la sô int.
17 “Ve chi ch’o soi par mandâ cuintri di vualtris
sarpints velenôs
che no rivais a cjatâ cuintri di lôr nissun strieç,
e cussì ur muardaran”.
Sentence dal Signôr!
Lament
18 Il dolôr al cres cence nissun rimiedi,
dentri di me il gno cûr al va al mancul.
19 Ve un berli:
al è il berli de fie dal gno popul
di une tiere di grande vastitât.
“Forsit che il Signôr nol è plui in Sion
o il so re nol è plui a stâ li?”.
Parcè mi àno tirât a ciment cui lôr idui,
cul nuie dai forescj?
20 Al è passât il seselâ, al è finît l’istât,
e nô no sin stâts salvâts.
21 Pe feride de fie dal gno popul
o soi ferît,
o soi copât, mi gafe il terôr.
22 No ’nd isal plui balsim in Galaad?
No ’nd isal ventilà nissun miedi?
Parcè mo alore no si sierie
la feride de fie dal gno popul?
23 Cui fasaraial deventâ il gno cjâf une nassint
e i miei vôi une risultive di lagrimis,
par ch’o puedi vaî dì e gnot
i copâts de fie dal gno popul?
Notis:
- 8,2 - Sot dai rês Manasse e Amon la religjon des stelis e veve fate une furtune sproposetade.
- 8,8 - I predis a àn ridusude a falsetât la leç che a vevin tes lôr mans; no tant cul gambiâle ma cul interpretâle malamentri.


text:
Miercus 27 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Denel
Cjapitul 5
Denêl tal palaÇ dal re di Babilonie
Il gustâ di Baldassar
5 1 Il re Baldassar al prontà un grant gustâ pai siei mil dignitaris e insieme cun lôr al bevè un disordin di vin. 2 Cuant che il vin i lè sul cjâf, Baldassar al ordenà di puartâi i vâs d’aur e d’arint che so pari Nabucodonosor al veve strafuîts dal templi di Gjerusalem, par ch’al bevès il re, i siei dignitaris, lis sôs feminis e lis sôs concubinis. 3 Cussì a puartarin i vâs d’aur e d’arint ch’a jerin stâts strafuîts dal santuari dal templi di Diu a Gjerusalem e il re, i siei dignitaris, lis sôs feminis e lis sôs concubinis a beverin li dentri. 4 Biel ch’a bevevin vin e a laudavin i dius d’aur e d’arint, di bronç, di fier, di len e di clap, 5 a bot e sclop a comparirin i dêts di une man di om e si meterin a scrivi daûr dal cjandelîr, su la cjalcine dal mûr dal palaç reâl, e il re al viodeve il dret de man ch’al scriveve. 6 Alore il re si splaçà di muse e i siei pinsîrs lu spaventarin; lis comissuris dai siei ombui a cederin e i siei genoi a batecolavin un cuintri di chel altri.
7 Il re al ordenà cun viamence di fâ vignî i magos, i caldeus e i strolics. Il re ur disè ai sapients di Babilonie: “Chel ch’al leiarà cheste scriture e mi fasarà cognossi ce ch’e vûl dî, si vistissarà di purpure, i metaran une golane d’aur tor dal cuel e al sarà il tierç sorestant dal ream”.
8 Alore a plombarin ducj i sapients dal re, ma no rivarin a lei la scriture e a dâi un sclariment al re.
9 Cussì il re Baldassar al restà dut sotsore, si splaçà di muse e i siei dignitaris si spirtarin a muart.
10 La regjine, sconsortade des peraulis dal re e dai siei dignitaris, e jentrà te sale dal gustâ. La regjine e tacà: “Re, vîf par in eterni! No sta lassâti cjapâ dai tiei pinsîrs e no sta splaçâti di muse. 11 Tal to ream al è un om ch’al à intorsi il spirt dai dius sants. Ancjemò sot di to pari a forin cjatâts in lui sintiment, inteligjence e sapience sul stamp de sapience dai dius. Pa la cuâl il re Nabucodonosor, to pari, lu nomenà sorestant dai magos, dai induvinins, dai caldeus e dai strolics. 12 In chest Denêl, che il re lu clamà Baltazar, si à cjatât un spirt plui alt e tant sintiment di rivâ a splanâ i siums, a sclarî lis massimis plui griviis e a disberdeâ i induvinei. Clamìn duncje Denêl e lui nus darà ogni sclariment”.
13 Cussì Denêl al fo menât denant dal re. Alore il re i disè a Denêl: “Sêstu tu Denêl, dai depuartâts di Gjude, che il re gno pari al à menât ca de Gjudee? 14 O ài sintût sul to cont che tu âs il spirt dai dius e che in te si cjate un sintiment, une inteligjence e une sapience plui alte. 15 Cumò a son stâts fats vignî denant di me i sapients e i induvinins, par ch’a leiessin cheste scrite e mi dessin un sclariment in merit, ma no àn rivât a fâmi savê ce ch’e vûl dî. 16 O ài sintût che tu tu sês in grât di dâ sclariments e di splanâ lis robis plui griviis. Se tu rivis adore di leimi cheste scriture e di fâmi savê ce ch’e vûl dî, tu ti vistissarâs di purpure, ti metaran tor dal cuel une golane d’aur e tu spartissarâs il comant come tierç sorestant”.
17 Alore Denêl i rispuindè al re e i disè: “I tiei plasês tegnitai par te e i tiei regâi daurai a di chei altris. I leiarai instès al re la scriture e i disarai ce ch’e vûl dî.
18 Tu tu sês il re! Diu l’Altissim i veve dât ream, grandece, potence e maiestât a Nabucodonosor to pari; 19 e, pe grandece che i veve dade, ducj i popui, lis gjernaziis e lis lenghis a vevin pôre di lui e a trimavin denant di lui; al copave cui ch’al voleve e al lassave in vite cui ch’al voleve; al puartave in alt chel che i smecave e al sbassave cui ch’al voleve.
20 E stant che il so cûr si jere alterât e il so spirt si jere indurît fint a deventâ rogant, al è stât tirât jù de sô sente di re e i àn gjavade la sô glorie.
21 Al è stât parât fûr de sozie dai oms, il so cûr al è deventât compagn di chel dai nemâi e al à plantade la sô cjase framieç dai mus salvadis; i àn dade di mangjâ jerbe usance i bûs e il so cuarp al è stât bagnât de rosade dal cîl fin che nol à ricognossût che Diu l’Altissim al parone sui reams dai oms e al met parsore chel che i pâr a lui. 22 Ma tu, Baldassar, so fi, no tu âs tignût bas il to cûr, seben che tu savevis dut; 23 tu ti sês alçât sù cuintri dal Signôr dal cîl, tu ti âs fat puartâ denant di te i vâs de sô cjase par bevi dentri il vin, tu e i tiei dignitaris, lis tôs feminis e lis tôs concubinis, e tu âs laudât i dius d’arint e d’aur, di bronç, di ram, di len e di clap, che no viodin e no sintin e no cognossin, impen di glorificâ chel Diu ch’al à tes sôs mans il to spirt e al è paron di dutis lis tôs stradis. 24 Alore lui al à mandât il dret de man e al à componude cheste scriture. 25 Cheste e je la scriture ch’e je stade componude: Mene , Tekel , Peres . 26 Lis peraulis a vuelin dî chest: Mene : Diu al à misurât il to ream e i à metût un tiermin; 27 Tekel : tu sês stât pesât su la staderie e tu sês stât cjatât sot dal pês; 28 Peres : il to ream al è stât dividût e al è stât dât ai medians e ai persians”. 29 Alore Baldassar al ordenà ch’a vistissin Denêl di purpure e i metessin tor dal cuel une golane d’aur e a berlassin a fuart che lui al jere tierç tal comant dal ream.
30 In chê stesse gnot Baldassar, re dai caldeus, al fo copât, 31 e Dario il median al cjapà il ream; al veve sessantedoi agns.
Notis:
- 5,1 - Baldassar al ven presentât tant che fi di Nabucodonosor e ultin re di Babilonie. In realtât l’ultin re al è stât Nabonide (555-538 p.d.C.), pari di Baldassar. Dome che la storie no ripuarte un fat come chest.
- 5,5 - Si trate dal grant cjandelîr d’aur cun siet braçs strafuît dal templi di Gjerusalem (2 Cr 36,18).
- 5,7 - Tes religjons primitivis la magjie e jere ritignude la strade plui curte par splanâ i fats mistereôs.
- 5,10 - La regjine mari e veve une grande influence te vite di cort. No veve dirit di jentrâ tai gustâs dal re e dai grancj.
- 5,20 - Il pecjât di Nabucodonosor al stâ tal fat che, cun dut ch’al jere fuart e potent come un grant arbul (Dn 4), nol à volût ricognossi che dut al vignive di Diu ma anzit si è metût lui a pâr cun Diu (Is 14,13).
- 5,25 - Mene, Tekel, Peres. Salacôr no rivìn a capî il significât profont di chestis peraulis, ch’a son i nons di trê pês o monedis orientâls: la mine, il siclo e la miege-mine. Di li al podarès vignî fûr “contâ”, “pesâ” e “spartî”.


text:
Joibe 28 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Vanseli di Matieu
Cjapitul 3
il progjet DAL REAM
La mission dal Batiste
3 1 In chei dîs al capità Zuan il Batiste a predicjâ tal desert de Gjudee, 2 disint: “Convertîtsi, parcè che al è dongje il ream dai cîi!”.
3 Di lui al fevele il profete Isaie, là ch’al dîs:
Vôs di un ch’al berle tal desert:
prontait la strade dal Signôr,
dreçait i siei trois!
4 Zuan al jere vistût cuntune vieste di pêi di camêl, peade tor dai ombui cuntune cinturie di piel; il so mangjâ a jerin zupets e mîl salvadie. 5 A rivavin di lui int di Gjerusalem, di dute la Gjudee e di dute la regjon ad ôr dal Gjordan, 6 e si fasevin batiâ di lui tal flum Gjordan, confessant i lôr pecjâts.
7 Viodint a capitâ une vore di fariseus e di saduceus par fâsi batiâ, ju tacà disint: “Raze di liparis! Cui us àial insegnât a cirî di scjampâ a l’ire ch’e sta par plombâus intor? 8 Fasêt duncje oparis di vere conversion 9 e no stait a inludisi disint: O vin Abram par pari. Parcè che us dîs che Diu al è bon di fâ saltâ fûr fîs di Abram ancje di chescj claps. 10 La manarie e je za su lis lidrîs dai arbui; cussì ogni arbul che nol fâs pomis buinis al ven cjonçât e butât tal fûc. 11 Jo us batii ta l’aghe par che si convertîs; ma chel ch’al ven daûr di me al è plui fuart di me e jo no merti nancje di puartâ i siei sandui. Al è lui che us batiarà tal Spirtu Sant e tal fûc: 12 al à te man la pale par netâ il so curtîl; al ingrumarà il so forment sul cjast e al brusarà la pule cuntun fûc che no si distude mai”.
Mc 1,9-11; Lc 3,21-22
Batisim di Gjesù
13 Alore Gjesù de Galilee al capità tal Gjordan par fâsi batiâ di lui. 14 Ma Zuan al voleve impedîjal disint: “O soi jo che o ài dibisugne di jessi batiât di te e tu invezit tu vegnis di me?”. 15 Ma Gjesù i disè: “Lasse par cumò, parcè che al è ben ch’o fasìn dut ce ch’al è just”. Alore al acetà. 16 A pene jentrât ta l’aghe, Gjesù al tornà a saltâ fûr. E ve che si viergerin i cîi parsore di lui e al viodè il Spirt di Diu a dismontâ jù come une colombe e a vignî sore di lui. 17 E ve: e rivà dal cîl une vôs ch’e diseve: “Chel chi al è gno Fi il preferît, là che jo o ài metude dute la mê contentece”.
Mc 1,12-13; Lc 4,1-13
Notis:
- 3,1 - Matieu, dopo di vê lassât il frut a Nazaret cui siei gjenitôrs, al salte trent’agns di vite e al tache a colp la fase publiche de mission di Crist, cu la predicazion di Zuan il Batiste, cursôr dal Messie.
- 3,2 - Il tiemin “convertîsi” al è plui rispietôs dal test grêc che no “fâ penitince” e al lasse scrupulâ no un sempliç pintiment magari momentani, ma un gambiament radicâl, totâl di mût di pensâ e soredut di vivi. “Ream dai cîi” o “ream di Diu”, come che al preferìs cualchi vanzelist, e je la stesse robe.
- 3,3 - Is 40,3. Il profete al inmagjine di sintî une vôs ch’e invide a preparâ la strade tal desert pai ebreus ch’a saressin tornâts de sclavitût di Babilonie. Zuan al invide a preparâ la strade a un che nus puarte une libertât ben plui complete.
- 3,11 - Te seconde metât di chest secul, tes grotis di Qumran, dongje dal mâr Muart, a àn cjatât il lûc là ch’e viveve une comunitât ebraiche uso monastiche, di int celibatarie e vegjetariane, cuntune vite spirtuâl une vore intense. Cualchidun al scupule une colegance fra Zuan e i “munics” di Qumran.
- 3,17 - Lant daûr di Crist, o lin daûr di Diu, che al à metude in lui dute la sô contentece (Is 42,1).


text:
Ecidi di Porçûs
Ai 7 di fevrâr dal 1945 un grup di un centenâr di partigjansi comuniscj de GAP furlane, partîts la sere prime di Orsarie di Premariâs, cun a cjâf Mario Toffanin (Giacca) e Fortunato Pagnutti (Dinamite), a rivarin sul misdì al puest dal presidi de Brigade Osôf, che al jere logât intes malghis di Porzûs, comun di Attimis ma plui dongje a Faedis, con l'obietîf di meti fûr zûc chel presidi arestant i partigjans osovans che a jerin a lì che jerin comandâts di Francesco De Gregori (Bolla).
Il comant osovan al jere sul mont Toplj-Uork, intune malghe a une ore a pîts di Porzûs. I partigjans di Giacca a gjavarin lis armis De Gregori (cjapitani, comandant dai Alpins dal Bataion Val Tiliment, barbe dal cjantautôr) e lu coparin, insiemit al comissari politic dal Partît d'Azion Gastone Valente (Enea), a un zovin di vincj agns Giovanni Comin (Gruaro, pene rivât) e a Elda Turchetti (che Radio Londre le veve batiade "spie" dai naziscj, ma secont i partigjans osovans e jere a puest). Chel altri comandant de la Osôf, Aldo Bricco (Centina), purpûr ferît a colps di mitraie al rivà a scjampâ. I gapiscj si faserin vierzi i magazens e cjaparin la robe rivade cuntun avion che al veve procurât la mission dal inglês Thomas Roworth (Nicholson), cjaparin presonîrs altris 16 osovans, tra lôr Guido Pasolini (Ermes), fradi di Pier Pauli, e forin puartâts al Bosc Romagn. Intai dîs subite dopo, daspò procès somari, a son stâts fusilâts (mancul doi che passarin cui Gap). In dut vincj muarts.
Lis formazions partigjanis de OsôfModifiche
Lis formazions partigjanis de Osôf e jerin nassudis intal dicembar 1943 cul jutori politic dal Partît di Azion e lis fuarcis catolichis. In chestis valadis i rapuarts cui garibaldins e lis formazions slovenis a forin, partint dal autun 1944, un grum dificii, soredut daspò che i garibaldins a àn decidût lâ sot la paronance e lis diretivis dal 9º Corpus sloven e duncje di Josip Broz Tito. La popolazion e viodeve no tant ben lis formazions partigjanis, sedi talianis che slovenis, di cuant che naziscj, republichins e Cosâcs vevin fiscade sdrumât i paîs cuant che a colarin i teritoris libars di Atimis, Faedis e Nimis a la fin di setembar dal 1944.
Il comandant De GregoriModifiche
Il comandant De Gregori al veve mandât tancj rapuarts al Cuarp volontaris de la libertât e al Comitât di liberazion nazionâl di Udin su la "cuestion slovene" domandant acuardis e soluzion politichis "e di plui fuarcis par potenziâ la pussibilitât di reazion di chest comant". Intal invier 1944-1945 a forin un pocs di incuintris platâts de direzion de l'Osôf, che no veve volût la sot de ubidience dai Titins, il comant dai naziscj de SS, tra l'Osôf e la X flottiglia MAS, formazion fassiste cun funzion cuintri partigjane. La intenzion dai fassiscj a jere chê di costituì une front cuintri i slâfs e i comuniscj, de bande de l'Osôf chê di rivâ a un acuardi par rindi la vuere plui umane. Fasint in cheste maniere lis formazions Osôf a lerin cuintri di une ordenance dal Comant Volontaris de la Libertât che a livel di direzion Italie Nord che intal otubar1944 e veve batiât come "tradiment", che in timp di vuere al vûl dì muart, cualsisei sedi afâr cul nemì. Chestis tratativis no menarin di nissune bande e chê diretive no fo aplicade in cheste maniere in nissune altre bande.
Elde TurchettiModifiche
Il bon ricet dât de Brigade Osôf a Elde Turchetti, zovine che Radio Londre veve clamât spie, che i partigjans osovans a vevin assolt, daspò cualchi mês di custodie e un procès tignût li di lôr il 1 fevrâr dal 1945, al fo la colpe par justificâ la coparie. Siet agns daspò, intal '52, trentesîs dai responsabii dal ecidi, tra lôr Toffanin (che al jere parât in Jugoslavie), a forin condanâts a 777 agns di preson, cun sentence confermade in apel. Forin liberâts daûr a plui amnistiis. A De Gregori i derin la medaie di aur al valôr militâr a la memorie.
Mario ToffaninModifiche
Ducj i Osovans a forin acusâts dai gapiscj di Giacca di lâ cuintri la politiche di aleance cui partigjans Titins, di no dividi armis e robe di confuart che lôr a vevin a grazie dai inglês e di fâ afârs cui naziscj e cui fassiscj de Decime Mas par un acuardi par impedî la anession di teritoris talians a lis tieris slavis. Mario Toffanin (muart in Slovenie ai 22 di zenâr dal 1999) tai agns daspò la sô condane, al à simpri sostignût il tradiment dai Osovans (acusâts ancje di vê cjapât cun lôr tancj che a jerin cui fassiscj, di vê colaborât cun oms de Republiche Sociâl italiane e di vê di spes tignût robe che daûr dai acuardis veve di jessi dai garibaldins) e la coretece da lis sôs azions.
Monsignôr Aldo MorettiModifiche
Monsignôr Aldo Moretti, al timp partigjan Lino, fondadôr de Osôf, chel che al à cjatât intal jugn 1945 i cuarps dai partigjans copâts, intal 1997 al à dât a Famiglia Cristiana une interviste, dulà che al dîs che za intal autun dal 1944 a jerin stadis barufis cui partigjans des formazions comunistis, di cuant che si jerin metûts sot dal comant dal IX Corpus jugoslâf di Tito, cun chei di Bolla, che vevin refudât sedi di stâ sot dai ordins dai Titins che di là vie di chê zone. Chestis russadis tra fuarcis partigjanis vevin, secont Moretti, metût ator lis vôs di colaborazions tra Osovans e nazifassiscj ("Nome cualchi acuardi umanitari, nissun tradiment. O provavin a fâ prin la pâs intun cjanton di Italie"). Vôs che vevin fonde daûr dai sfuarç di un partigjan de Osôf, Cino Boccazzi, presonîr de Decima Mas di Borghese, al ven mandât a Udin a cirî contats pe difese dal confin orientâl (Borghese, daûr Moretti, al voleve difindi il confin cuintri i Slâfs, ancje par fâsi, dongje de fin de vuere, une gnove muse di patriote).
Mission ingleseModifiche
Al uficiâl inglês Rowort (Nikolson) clandestin a Udin, i vevin dit de propueste, lui veve spietât par domandâ istruzions a Londre (che à rispuindût che no i interessave): ancje cheste spiete veve slargjade la vôs di tratativis tra la Osôf e la Decima Mas. Daûr Moretti i inglês pensavin za al dopo vuere, a vevin pôre de colaborazion tra partigjans catolics e comuniscj e alore a cirivin di dividiju, rivant fin a sacrificâ oms de Osôf par meti in une brute lûs lis formazions comunistis. La denuncie di Radio Londre cuintri Elde Turchetti daUr informazions cjatadis fûr dai agjents inglês, che sarà la motivazion che scjadenarà l'ecidi, daûr cheste logjiche, e je stade fate par impiâ lis russadis ienfri formazions catolichis e comunistis.
Crimin di vuereModifiche
Giovanni Padovan, Vanni, comissari politic de division Garibaldi-Natison, a proposit dal ecidi al à declarât: "L'ecidi di Porzûs e dal Bosc Romagn, là che forin copâts 20 partigjans osovans, al è stât un crimin di vuere cence niune justificazion."


text:
Sandri Botticelli
Alesandri di Marian Filipepi pui cognossût ul non di Sandri Botticelli (Florence 1 di març 1445 - 17 di mai 1445) al fo un pitôr talian de Scuele Florentine dal inizi dal Rinassiment.Le sô vite je contade dal pitôr Zorz Vasari te opare Vite dai artiscj.Al e' stât influenzât da pitôrs come Fra Filip Lippi e Antoni Pollaiolo.
Biografie[cambie | modifiche il codiç]
Nassût a Florence te contrade dai Ducj i Sants (Ognissanti)al scomence a imparâ il mistîr di pitôr cun sô fradi,par jessi daspo scuelâr di Fra Filip Lippi.A devente ancje scuelâl dal Verrocchio ,jenfri il 1467 e il 1470,tal stês timp che in te buteghe dal Verrocchio al jere scuelâr Lenart da Vinci.
In tal 1470 al viarç une buteghe di bessôl,in chel an,al ven incargât di piturâ il Coraç le sô prime opare,che sarâ mitude tal Tribunâl dal Palaç dal Mercjât. Lis grandis fameis di Florence soredût chê dai Medici saran i sôi protetôrs. Par chestis fameis,il Botticelli al fasarâ soredut ritratos.Jenfri lis oparis ordenadis da cheste famee si cjate il Ritrat di Gjulian dai Medici e le famose Adorazion dai Tre Rês. Cheste ultime opare puartarâ a l Botticelli,le definitive protezion de famee dai Medici. Lavorant par la Famee Medici,Botticelli al a mût di cognossi e jentrâ in contat cu lis ideis neoplatonichis misturadis cu lis ideis clasichis che influençaran oparis come La nassite di Venere e le Viartedutes dôs fatis par le residence de Famee Medici. In chest cuadri le figure di Venere pues jessi viodude come il simbul dal amôr cristian tant che dal amôr pagan. Parsore cheste linie al va ancje il cicli dai cuatri cuadrîs de Nastalgio dai Onests dal 1484,dulâ l'artiste al rapresente une des storîs dal Decameron dal Boccaccio.
Al piture ancje cuadrîs a sogjet religjôs come Le Madone che scrîf il Magnificat (1485) , Le Madone di Granade (1487), l' Incoronament de Madone(1490) , le Madone cul Frut e doi Sants (1485). Intal 1472 al jentre te Compagnie di San Luche une confraternite di pitôrs. In tal 1473 al piture un fresc tal domo di Pise ,lât piardût.
In tal 1481 al va a Rome ,par partecipâ ai lavôrs de Capele Sistine ,indulâ al piture Lis tentazions di Jesu Crist , il Cjastî dai Riviei ,lis Privazions di Mose' .
In tal 1505 al fâs part dal Comitât florentin incargât di decidi le colocazion dal David di Michêlagnul. De produzion a tematiche religjose dal Botticelli, si segnalin ancje il San Sebastian e il fresc di Sant Agostin.
Daspo dal 1490,cuant che le famee Medici ven parade vie de citât,Botticelli ,seont Zorz Vasari,al passe une crisi religjose par tornâ sot dai insegnaments dal frari benedetin Jaroni Savonarola ,che al predicjave le riforme e le austeritât in te religjon catoliche. Chest,no e' le veretât,ma al e' sigûr che Botticelli al ven influenzât dai acjadiments politics-religjos de citât in tai agns de prediche dal frari. Di chest periodo a son le Nativitât mistiche , le Pietât , e il Crist in crôs,oparis di une grande devozion religjose.
Al mûr in tal 1510 e ven soterât te Glesie dai Ducj i Sants (Ognissanti) a Florence


text:
E
Il E al è il sest segn dal alfabet furlan. Al è ancje il cuint segn dai alfabets etrusc e latin.
Storie[cambie | modifiche il codiç]
Il simbul de letare al derive dal alfabet grec epsilon. In origjin, tal alfabet semitic al rapresentave un om tal at di preâ o invocâ, a sô volte derivât da un jeroglific egjizian. Il simbul semitic si pronunciave /h/ o /e/, a seconde se la peraule e jere semitiche o straniere. I grêcs a àn puartât te lôr lenghe chest simbul col non di epsilon, mantignint dome la pronuncie /e/.
Altris significâts dal E[cambie | modifiche il codiç]
Fisiche[cambie | modifiche il codiç]
- E al è il simbul de energjie, come ad esempli inte formule E=mc²
- E al è il simbul dal cjamp eletric
- e- al significhe eletron
- e+ al significhe positron
Matematiche[cambie | modifiche il codiç]
- e al indiche il numar di Nepero, usât come base pai logaritmis naturâi
- E al è usât come element disseparant tai numars in notazion sientifiche
Metrologjie[cambie | modifiche il codiç]
- E al è la abreviazion di exa, prefìs ch'al vul dî 1018
Musiche[cambie | modifiche il codiç]
- E al è la note musicâl mi pe notazion doprade tai pai di lenghe inglese o todescje
Traspuarts[cambie | modifiche il codiç]
- E al è la targhe automobilistiche internazionâl de Spagne


text:
Litosfere
La litosfere e je la part solide e inorganiche de Tiere che e cjape dentri la croste terestre e la porzion plui superficiâl dal tabâr superiôr, par une altece complessive variabile tra i 70-75 km in corispondence dai bacins oceanics e i 110-113 km al di disot dai continents. La superficie di discontinuitât sismologjiche tra chescj doi elements e ven dite discontinuitât di Mohorovicic (Moho). Inte zone crostâl lis ondis sismichis P e S a cressin un pôc di velocitât, biel che intal tabâr superiôr l'aument al è plui marcjât. A une profonditât tra i 70 e i 120 km chestis ondis a patissin un ralentament; cheste zone e ven calcolade il limit di profonditât de litosfere; disot e je presinte une zone cun proprietâts sismologjichis diviersis, la astenosfere. La ripartizion gjeologjiche fra litosfere e astenosfera no si à di confondile confondude cu la ripartizion chimiche in tabâr e croste terestre.
La litosfere e je framentade intune serie di plachis tetonichis o litosferiche, che tai lôr margjins si concentrin i fenomens gjeologjics endogjens, tant che il magmatisim (cjapât dentri il vulcanisim), la sismicitât e la orogjenesi. Lis plachis a puedin jessi oceanichis o mistis, cuviertis in part de croste continentâl.


text:
Noiâr
- Non furlan :Noiâr,o ben Neâr, Cocolâr
- Non sientific :Juglans regia
Il noiâr al è un arbul grant e cun fueis che a colin di Autun, i noiârs a àn i ramaçs taronts o ben discompagnâts e la scusse dal tronc riade e gropolose. In Friûl a vegnin sù sedi tal plan che in mont, dulà che si pues cjatâju ancje insalvadeâts tai boscs. La altece dal Juglans regia (plante de famee des Juglandacee) e je dispès maiôr di cincuante metros. Lis fueis,dal carateristic bulôr, a àn la disposizion a plume; i flôrs masculins e feminins a son puartâts de stesse plante. Chei masculins verdons, piçui, a mancjin di petai e a dan adun çufs ch'a pendòlin. Chei feminins,une vore avuâi,a formin çufs drets e si stramudin in pomis cjarnosis di colôr vert. Marûr, il vuluç de pome al divente di colôr brun e si vierç lassant scuviert il scus gropolôs de cocule. Il dentrivie,che si mangjie daspò che la cocule e je stade fate suiâ, e je la vere semence.Il len di Neâr, dûr e pesant,al è ricercjât e doprât par fâ mobîi.


text:
Folkest a Spilimberc – Domenie ai 8 di Lui
DOMENIE AI 8 di LUI – SPILIMBERC
Tor Orientâl
18.00 Alberto Geatti – Non sei mai stata mia, ti sei solo seduta accanto
19.30 Claudio Trotta – No pasta no show – I miei 40 agns di musiche dal vîf in Italie
Place Garibaldi
21.15 Carantan Friûl
22.30 Alzamantes Lombardie
Place Domo
21.15 Franco Giordani Friûl
22.00 Irdorath Bielorussie
→ TOR ORIENTÂL
18.00 Alberto Geatti – Non sei mai stata mia, ti sei solo seduta accanto
Ilustrazions e poesiis di Alberto Geatti
…Tiziana: jê e sarès stade devant dai nestris voi tes peraulis e tai dissens di Alberto, e e je ancje vuê par ducj chei che a cognossin lui e lis sôs composizions. E fo di fat la creativitât a dâ forme al so sintî e al nestri percors, cence savê che il pont finâl al sarès stât chest libri… Il timp dal corot ’tal è un timp dolorôs e complès; e pûr al pues jessi une grande oportunitât: di confront cun se stes e cu lis propriis emozions, ma ancje di evoluzion e di cambiament. Al è un timp taponât… Trasformazion, evoluzion, pussibilitât e creativitât te art come te vite, ancje passant un timp di do fuart, a somein sclopâ tal dissen in cuarte di cuviertine: une lavagne cuntun sfuei blanc. E je simpri une pagjine che si pues scrivi te vite.
19.30 Claudio Trotta – No pasta no show – I miei 40 agns di musiche dal vîf in Italie
Claudio Trotta – No pasta no show – introdus Andrea Ioime
Claudio Trotta, milanês, classe 1957, ’tal è un dai produtôrs e promoter indipendents di spetacui dal vîf plui stimâts e impuartants dal mont. Daspò cualchi an di esperience tes radio libaris dai agns Setante, tal 1979 al à fondât Barley Arts, che ’tal è inmò titolâr e anime. Di chê volte al à organizât plui di cuindis mîl events in Italie e tal mont e lavorât cun tancj artiscj, tra chei Bruce Springsteen, AC/DC, Kiss, Sting, David Bowie, Metallica, Frank Zappa, Elio e le Storie Tese, Renato Zero, Ligabue, Negramaro. Propit une rockstar, almancul cemût che a contin chei che a àn lavorât cun o par lui. Ancje se – al dîs cun scletece Trotta – no soi bon “nancje di ’sunâ il campanel”, e o vîf dispès “cu la sensazion di jessi un ticut ’sunât”. Une rockstar ’sui generis che, dopo cuarante agns di cariere, al à decidût di contâ la sô storie tal libri No pasta no show (riferiment clâr ae richieste fate di plui di un artist), une autobiografie che e je tal stes timp la conte di un toc di storie de sene musicâl taliane e internazionâl, contade di un pont di viste particolâr: daûr di un palc. E nol è un câs se al à sielt di clamâ il tour di presentazion tes librariis talianis Whole Trotta tour, ricuardant un toc famôs dai Led Zeppelin.
→ PLACE GARIBALDI
21.15 Carantan – Friûl
Il tiermin Carantan al intindeve i cinc centesims des vecjis liris che si dopravin tai prins dal Nûfcent, e di chê volte te culture popolâr furlane chest non al à simpri volût dî “robe di pôc va”, “tu valis mancul di un carantan”. Aromai di cuasi vincj agns i Carantan a cirin e a proponin il patrimoni musicâl furlan dal XVI secul fint ai timps plui resints, sconfinant ancje tal repertori tradizionâl dal Nord Italie e Istrie. Une evoluzion dal folk che no vûl dî dome divagâ te multietnicitât o te contaminazion facile, ma une ricercje armoniose di spazis e di ’sugjestions, testemoneât ancje dal gnûf disc, che al vignarà presentât propit a Folkest.
Formazion:
Glauco Toniutti – violin, pive, mandolin, sedons e vôs;
Andrea Barachino – ghitare classiche, acustiche, godine, vôs;
Stefano Durat – armonichis diatonichis, percussions;
Caterina Vidon – liron.
22.30 Alzamantes – Lombardie
I Alzamantes a son la folk-rock band rivelazion che e rapresente miôr la evoluzion dal panorame Balfolk talian. I bai popolârs talians e europeans proponûts intun format unic e inconfondibil, ’suns modernis e fuarts a insiorin un repertori etnomusicâl une vore ampli che al va des Pizichis Salentinis aes Gighis irlandesis. Un viaç che al passe, cuntun conciert energjic e impetuôs, pes tradizions musicâls e di bai par un spetacul dut di balâ. Il format ’tal è rock, il cûr ’tal è folk… ma di chêl vêr! A rivin a Folkest2018 come ospits d’onôr, dopo vê vint la edizion 2017 dal concors Suonare@Folkest midiant lis selezions dal concors Suonare@Folkest.
Formazion:
Dario Tornaghi – vôs e armoniche,
Maddalena Soler – vôs e violin,
Filippo Ferrari – vôs, ghitare eletriche;
Mirko Grilli: ghitare acustiche;
Angelo Merico: bas eletric;
Stefano Migliavacca: batarie e percussions.
→ PLACE DOMO
21.15 Franco Giordani – Friûl
Al scomence la sô cariere tes rock band Klautans, Top Secret, Lollipop e Bottle of Smoke. Tal 2004 al tache une lungje colaborazion artistiche cun Luigi Maieron e al partecipe ai spetacui Con il cielo e le selve, I Turcs tal Friûl e Tre uomini di parola cun Toni Capuozzo e Mauro Corona. Al è finalist al Festival de Cjançon Furlane tes edizions 2010, 2012, 2015 e tal 2016 al vinç cun Megan Stefanutti il Festival de Cjançon dal Friûl Vignesie Julie. Al colabore cun diviers artiscj, tra chei il cjantautôr furlan Lino Straulino e il grup emilian Mè Pek e Barba. Tal 2015 al ven fûr il so prin album Incuintretimp, finalist ae Targa Tenco 2015. Te Sierade dal 2017 al ven publicât Truòisparìs”, un concept album ’su la sô tiere di origjin, la Valceline.
22.00 Irdorath – Bielorussie
Vladimir and Nadezhda si cjatarin come puars students, cun tal cjâf la idee di creâ une musiche cence confins di gjenars, cun variis influencis, dulà che la idee de fantasy e fos il centri. E il prin nucli strumentâl a forin propit lis dôs pivis. Il grup si è ben planc slargjât fint te formazion atuâl che e ufrìs un spetacul che, dopo vê lassade la linie medievalist, vuê e smire a un stîl personâl une vore origjinâl e personâl.
Formazion:
Vladimir – pive, didgeridoo, difoniis vocâls;
Nadezhda – vôs, pive, gjironde, tastieris, flauts;
Anton – struments a cuarde e percussions;
Varello – batarie, Pedro – struments a cuardis,
Yulia – violin.


text:
Words that Rhyme with individualistic
2 Syllable Words
christic, cystic, mistic, mystic, sistek
3 Syllable Words
artistic, autistic, ballistic, holistic, linguistic, logistic, patristic, puristic, sadistic, simplistic, statistic, stylistic
4 Syllable Words
altruistic, atheistic, chauvinistic, coloristic, dualistic, euphemistic, fatalistic, feudalistic, futuristic, hedonistic, hellenistic, humanistic, jingoistic, journalistic, legalistic, mechanistic, moralistic, narcissistic, nationalistic, naturalistic, novelistic, optimistic, pantheistic, pessimistic, pluralistic, realistic, socialistic, stalinistic, surrealistic, synergistic, terroristic, unrealistic, voyeuristic
5 Syllable Words
anachronistic, antagonistic, antiballistic, capitalistic, characteristic, deterministic, expressionistic, idealistic, impressionistic, militaristic, monopolistic, nationalistic, naturalistic, opportunistic, paternalistic, polytheistic, primitivistic, propagandistic, relativistic, ritualistic, surrealistic
6 Syllable Words
imperialistic, materialistic, oligopolistic, sensationalistic, uncharacteristic
Definition of individualistic
a. Of or pertaining to the individual or individualism.


text:
O vevi tucât e batût, ma nie: la puarte e restave siarade. O vevi clamât e sberlât, ma nie compagn: dut cidin!
Alore o vevi tirât fûr il biliet che vevi metût in sachete: “Ven doman, soresere: ti spieti!”. Al ere l’indiriç e une firme che no si capive, ma che mi lassave la curiositat di savê.
Il puest al ere chel.
O vevi tucât e businât ancjemò, ma ancjemò, nissune rispueste. Cussì, o vevi provât a sbassâ la mantie e a sburtâ. Al ere viart e o soi entrât.
Prin di dut, mi soi inçopedât intun scjalin che no vevi viodut, forsi pai voi che no erin usâts ae ombrene. Ma ancje cumò che i voi si son comedâts, tornant a cjalâ di chê bande, chel scjalin propit no lu viôt! Come la puarte: sparide ancje che!
La stanzie e je plene di imprescj, polvar e strafaniçs. Intun cjanton al è un vecjo jukebox e, te parêt insom, une vecje puarte di len, sierade.
Le viarç e mi incee une splaze grande, lì che une splaze no à sens di sei. O resti lì, incantesemât a cjalâ la splaze e il mâr che si viôt plui in là. Dal rumôr lunc des ondis, forsi nol è un mâr, ma un ocean – o pensi. Dopo un pôc, mi volti e o torni dentri, lassant la puarte viarte.
O cjamini plan, o tichigni lis robis sparniçadis, fin che o rivi dongje dal jukebox. I nons des cjançons a son scancelâts o, forsi, no son mai stâts scrits. O cjalcji un boton a câs e, cun sorprese, la musiche e comence.
Notis lentis e une trombe. Podopo, une vôs flevare: Chet Baker, cun “Almost blue”. Podeve lâmi piês!
Mi volti e o cjati une bancje dulà sentâmi. Tiri fûr de sachete un spagnûl e lu impii. De puarte e rive dentri la lûs de splaze. Il clip dal soreli mi scjalde.
O disbotoni il gaban e o slungji lis gjambis, intant che la musiche, graçant, e va.
di Stiefin Morat
#796